title: Tukki (asetekniikka)

text: Tukin sovittamista lukkorunkoon ja piippuun kutsutaan "petaamiseksi". Vielä 1940-luvulle lähes kaikki kiväärit pedattiin niin, että tukki kosketti koko pituudeltaan lukkopiippuun. Niinpä aseen kohdistus ei pysynyt paikallaan, vaan saattoi vaihdella sääolojen ja piipun lämpenemisen mukaan jopa useita senttejä sadalla metrillä johtuen tukkipuun sinänsä hyvin vähäisestä elämisestä.


title: Tukki (asetekniikka)

text: Nykyään petaus tehdään puutukkeihin usein erilaisia kovettuvia petausmassoja apuna käyttäen. Muovi- tai polyuretaanitukkia ei tarvitse pedata. Lisäksi metsästysaseiden tukit pedataan nk. vapaastivärähteleväksi, eli piippu ei kosketa tukkia. Tällöin kosteuseläminen ei vaikuta aseen tarkkuuteen.


title: Tukki (asetekniikka)

text: Nykyisin tukeissa on yhä useammin erilaisia säätömahdollisuuksia: perän harjan korkeutta ja perälaatan vahvuutta voidaan jo usein muuttaa. Muovit syrjäyttänevät puun ainakin edullisempien metsästysaseiden tukeissa hinnallaan, säänkestävyydellään ja lujuudellaan.


title: Tukki (asetekniikka)

text: Tukkeja valmistavaa ammattilaista kutsutaan "tukkisepäksi" eroksi puusepästä.


title: Aleksi Matšavariani

text: Aleksi Matšavariani (; 23. syyskuuta 1913 Gori – 31. joulukuuta 1995) oli georgialainen säveltäjä ja kapellimestari.


title: Aleksi Matšavariani

text: Matšavariani valmistui Tbilisin konservatoriosta vuonna 1936. Myöhemmin vuodesta 1963 lähtien hän toimi konservatoriossa professorina. Hän sävelsi lukuisia baletteja ja oopperoita; hänen tunnetuimpiin teoksiinsa kuuluvat esimerkiksi baletti "Othello" (1957), oopperat "Mat i sin" (1945) ja "Den moei Rodini" (1954) sekä sinfonia "Piat monologov" (1971). Niistä viimeinen voitti Šota Rustaveli -palkinnon. Matšavariani sävelsi musiikkia myös moniin näytelmiin.


title: Aleksi Matšavariani

text: Matšavariani toimi Georgian sinfoniaorkesterin taiteellisena johtajana vuosina 1956–1958 ja Georgian säveltäjäliiton johtajana vuosina 1962–1968.


title: Tukki

text: Tukki voi tarkoittaa seuraavia:


title: Tukki (puu)

text: Tukki tarkoittaa puun rungosta katkaistua, sahaukseen kelpaavaa osaa, joka on yleensä vähintään 3,1 metrin pituinen ja latvaläpimitaltaan vähintään 15 senttimetriä. Tätä ohuempia sahaukseen käytettäviä rungonosia kutsutaan pikkutukeiksi tai parruiksi.


title: Tukki (puu)

text: Suomen oloissa tukkipuuksi kelpaavat lähinnä mänty sekä kuusi sekä toisinaan lehtipuista rauduskoivu ja hieskoivu. Tukkimetsä on arvokkaampaa kuin kuitupuumetsä, josta saatava läpimitaltaan pienempi kuitupuu käytetään selluloosan valmistukseen tai polttopuuksi. Tukeista sahataan tavallisesti lautoja tai hirsiä. Tukkien lastauspaikkaa sanotaan lanssiksi. Trooppisissa maissa puun kasvu on nopeampaa, ja tukeiksi käytettäviä puulajeja on runsaasti.


title: Tukki (puu)

text: Suomessa kasvavista puulajeista mänty elää pitkäikäisimmäksi, ja hyvälaatuisia tukkipuita voidaan kasvattaa hyvinkin yli 100-vuotiaiksi. Kuusen lahoamisriski kasvaa Etelä-Suomessa selvästi iän myötä, joten kuusen kasvattaminen yli 100-vuotiaaksi ei ole yleensä kannattavaa. Lehtipuut elävät harvoin yli 100-vuotiaiksi. Lahottajasienet alkavat vaivata lehtipuita usein jo 50 vuoden iässä.


title: Sweetie

text: Sweetie on pomelon ja greipin risteytys. Sweetie muistuttaa ulkonäöltään greippiä, mutta sen kuori on aluksi väriltään vaaleanvihreä. Vähitellen kuori kuitenkin muuttuu vaaleankeltaiseksi. Sweetie on maultaan raikas ja aromaattinen, eikä se ole karvas kuten greippi.


title: Kumkvatit

text: Kumkvatit (× "Citrofortunella") on ruutakasvien heimoon kuuluva sitruspuiden ("Citrus") ja fortunellojen ("Fortunella") välinen risteymäsuku.


title: Kumkvatit

text: Niiden hedelmät ovat pieniä: ne painavat noin 10 grammaa. Hedelmän kuori on ohut ja appelsiinin kaltainen. Kumkvatit käytetään kuorineen. Kumkvatti on yhtä aikaa kitkerän ja makean makuinen. Makua voi verrata myös voimakkaan appelsiinin makuun. Hedelmäliha on lohkoinen, ja siinä on siemeniä. Kumkvatit sopivat viipaloituna teen, drinkkien, jälkiruokien ja leivonnaisten mausteeksi ja koristeeksi. Hedelmistä voidaan myös valmistaa marmeladia.


title: Kumkvatit

text: Kumkvattien uskotaan olevan lähtöisin Aasiasta, Kiinasta. Kuvauksia kumkvateista löytyy kiinalaisesta kirjallisuudesta jo 1100-luvun loppupuolelta, ja eurooppalaisistakin lähteistä löytyy mainintoja jo 1600-luvun puolivälistä. 1800-luvun puolesta välistä lähtien kumkvatteja on viljelty myös Euroopassa, tosin lähinnä koristekasveina. Nykyään kumkvatteja viljellään Etelä-Amerikassa, Yhdysvaltojen eteläosissa, Etelä-Intiassa ja Etelä-Afrikassa.


title: Kumkvatit

text: Lajit:


title: Apus

text: Apus voi olla:


title: Reticulum

text: Reticulum takoittaa seuraavia asioita:


title: Pitaija

text: Pitaija ("pitahaya" tai "pitaya") on Keski- ja Etelä-Amerikasta kotoisin oleva kaktushedelmä, jossa ei kuitenkaan ole piikkejä. Pitaija-lajikkeita on sekä keltaisia että sinipunaisia. Hedelmäliha on yleensä valkoista, mutta se voi olla myös punaista. Kasvia on kasvatettu menestyksekkäästi myös Aasiassa Vietnamissa, Malesiassa, Kiinassa ja Thaimaassa, jossa se tunnetaan paremmin nimellä lohikäärmehedelmä, mikä viittaa puun muotoon.


title: Pitaija

text: Pitaijana tunnetaan kolmen eri kaktuslajin hedelmiä:


title: Pitaija

text: Halkaistun tai lohkotun hedelmän voi syödä lusikalla, tai sen voi kuoria ja pilkkoa pieninä kuutioina naposteltavaksi. Siitä voi myös tehdä mehua. Hedelmälihassa on paljon pieniä, mustia ja syötäviä siemeniä, mutta paksua kuorta ei käytetä. Pitaija soveltuu jälkiruoaksi esimerkiksi juustolautaselle, ja se suositellaan tarjottavaksi jäähdytettynä. Sopii myös salaatteihin.


title: Pitaija

text: Pitaijan maku on hyvin mieto muistuttaen hieman kiivi-hedelmää. Pitaija kuuluu hedelmäosaston arvokkaimpiin hedelmiin, ja sen kilohinta vaihtelee 5 ja 15 euron välillä.


title: Pitaija

text: "Hylocereus undatus" on kypsä, kun kuori on koko hedelmän ulkopinnalta punainen.


title: Pitaija

text: Raaka pitaija kypsyy nopeasti parissa kolmessa päivässä pöydällä.


title: Pitaija

text: Kaloreita 100 grammassa hedelmälihaa on 50 kcal tai 210 kJ. Lisäksi hedelmässä on B-, C- ja E-vitamiinia sekä myös runsaasti rautaa, kalsiumia ja fosforia. Vesipitoisuus on 90 %.


title: Scutum

text: Scutum viittaa seuraaviin asioihin:


title: Chamaeleon

text: Chamaeleon (lat.) voi tarkoittaa seuraavia:


title: Laura Malmivaara

text: Laura Pauliina Malmivaara (s. 26. lokakuuta 1973 Kajaani) on suomalainen näyttelijä ja laulaja. Malmivaara on työskennellyt kiinnityksellä KOM-teatterissa vuodesta 2008. Hän on näytellyt muun muassa elokuvissa "Levottomat", "Kuutamolla" ja "FC Venus" sekä televisiosarjoissa "Samaa sukua, eri maata", "Kotikatu" ja "Presidentti".


title: Laura Malmivaara

text: Malmivaara on opiskellut myös valokuvausta ja teologiaa sekä tehnyt lukioaikanaan mallin töitä. Hän on myös levyttänyt vuonna 2005 julkaistun albumin "Myytävänä elämä".


title: Laura Malmivaara

text: Malmivaara kilpaili "Tanssii tähtien kanssa" -ohjelman 10. tuotantokaudella vuonna 2017. Hän selviytyi finaaliin saakka, mutta joutui jättämään kilpailun kesken harjoituksissa saamansa käsivamman vuoksi.


title: Laura Malmivaara

text: Malmivaara oli avioliitossa elokuvaohjaaja Aku Louhimiehen kanssa vuosina 2003–2012. Heillä on kaksi yhteistä lasta: vuosina 2004 ja 2006 syntyneet tyttäret Alma ja Aino.


title: Laura Malmivaara

text: Laura Malmivaara kuuluu suomalaiseen Malmivaaran pappissukuun. Malmivaaran pikkuveli Olli Malmivaara on entinen jääkiekkoilija. Hänen pikkuserkkunsa on laulaja-näyttelijä Malla Malmivaara, joka on ristimänimeltään myös Laura.


title: PYP

text: PYP on lyhenne mm. seuraavista asiosta


title: IBO

text: IBO tai ibo voi tarkoittaa seuraavia asioita:


title: MSL-studio

text: MSL-studio on musiikkistudio, joka aloitti toimintansa Ylöjärven Mettistössä vuonna 1978. Studion perustivat omistajat Mika Sundqvist ja Simo Luukkanen. Studioilla on äänitetty ja tuotettu etenkin Suomirockin kuten Yön, Eppu Normaalin, Popedan, Riistettyjen, Karanteenin, Bastardsin, Juice Leskisen ja Mikko Alatalon albumeita, ja se tuli tunnetuksi alkuvaiheessa erityisesti yhteistyöstään Epe Heleniuksen Poko Rekordsin kanssa. Ensimmäinen MSL-studiolla äänitetty Poko Rekords -single oli 12-tuumainen heinäkuussa 1978 tehty Popedan ”Erkki ja Leena”.


title: MSL-studio

text: Studio muutti alkuvuonna 1981 Lempäälään. Muutosta aiheutuneita sotkuja syytettiin Eppu Normaalin ja Popedan vuoden 1981 albumien soundien epäonnistumisesta. Lempäälästä Sundqvist siirsi MSL-Studion synnyinsijoilleen Kihniöön. Kesällä 2016 poistettiin 38-vuotias yhtiö kaupparekisteristä. Studiosta uusimpana albumina ilmestyi Masa Maindsin albumi "Made in MSL" 10. päivänä maaliskuuta 2017. Albumi juhlisti samalla levyllä soittavan ja äänittäneen Mika Sundqvistin 70-vuotissyntymäpäivää.


title: Pav

text: Pav voi tarkoittaa seuraavia:


title: Per

text: Per tai PER voi tarkoittaa muun muassa seuraavia asioita:


title: Ari

text: Ari on suomalainen miehen etunimi, joka pohjautuu nimiin Adrian ja Adrianus. Kantanimenä on latinan Hadrianus, joka tarkoittaa ’adrialaista’ eli ’Adrianmeren kaupungista kotoisin olevaa’. Ari on myös Aarne-, Aaron-, Aarre-, Arnold-, Aaretti- ja Aristarkus-nimistä käytetty puhuttelumuoto.


title: Ari

text: Arin nimipäivä on 4. maaliskuuta. Se on merkitty suomalaiseen almanakkaan vuodesta 1950 lähtien. Arista tuli muotinimi juuri 1950-luvulla, ja se oli varsin suosittu poikien nimi vielä 1980-luvun alussa. Nimi on Suomessa 1900-luvun alusta helmikuuhun 2017 mennessä annettu 34 805 miehelle ja alle 10 naiselle..


title: Ari

text: Juutalainen nimi Ari tarkoittaa ’leijonaa’. Armeniassa nimi merkitsee ’rohkeaa’, ja muinaisessa Skandinaviassa se on tarkoittanut ’kotkaa’, jota se myös Saksassa tarkoittaa. Ari on suhteellisen yleinen miehen nimi Islannissa, ja sitä esiintyy myös Norjassa.


title: Ari

text: Albaaneille Ari on miehen nimi ja tarkoittaa kultaa.


title: Ari

text: Kreikaksi Ari(s) on lempinimi/lyhennelmä Ari-alkuisista nimistä, kuten Aristoteles, Ariadne, Arianna, Arietta, Aristides, Aristarkhos (Aristarkus), Aristomenes, Aristobulos, Aristoksenos, Aristos, Aristofanes ja Aristea. Esimerkiksi Aristoteles Onassis tunnettiin lempinimellä "Ari". Adjektiivisen superlatiivin "áristos" merkitys on "paras". Kreikkalaisten sodan jumala oli Ares. Alkujaan prefix "ari"- on johdos muodosta áristos ja tarkoittaa "paljon" tai "erittäin".


title: Ari

text: Listan henkilöt ovat suomalaisia, ellei toisin mainita.


title: Boo

text: Boo on taajama ja entinen kunta nykyisessä Nackan kunnassa Keski-Ruotsissa. Boo kuuluu Tukholman lääniin ja Uplannin historialliseen maakuntaan. Boo sijaitsee entisen Nackan kaupungin ja Gustavsbergin välisellä alueella Nackan kunnan itäosassa. Boon taajamassa oli vuoden 2010 lopussa 24 052 asukasta. Boo on Ruotsin suurin taajama, joka ei ole minkään kunnan keskustaajama.


title: Boo

text: Boon kunta säilytti entiset rajansa vuoden 1952 kuntauudistuksessa, mutta vuoden 1971 kuntauudistuksessa siitä tuli osa nykyistä Nackan kuntaa. Boo muodostaa edelleen oman seurakunnan. Entisen Boon kunnan alueella sijaitsevat Boon taajaman lisäksi myös Kilin ja Kummelnäsin taajamat.


title: Kiire

text: Kiire on jännitteinen tila, jolla on suhde aikaan. Kiirettä voidaan tarkastella sekä yksilön että yhteisön näkökulmasta.


title: Kiire

text: Kiire on henkilökohtaisesti koettu rasittava tunne siitä, että on toimittava liian nopeasti. Jatkuvalla kiireellä on ruumiillisia ja henkisiä haittavaikutuksia. Mikäli kiire saa aikaan unenpuutetta tai ravinnonpuutetta, kiire voi aiheuttaa välittömiä ruumiillisia vahinkoja esimerkiksi aivoihin. Merkittävä osa jatkuvan kiireen vahingollisuudesta ihmisille johtuu siitä, että ihmisen elimistö suhtautuu kiireeseen kuten henkeä uhkaaviin stressitilanteisiin. Kiireinen ihminen on jatkuvassa ylivirittyneisyyden tilassa, vaikka tämä stressitila on tarkoitettu vain hetkellisiin suorituksiin.


title: Kiire

text: Kiire on suhteessa toimijan kykyihin. Esim. ei ole kyse kiireestä, mikäli taitava käsityöläinen osaa tehdä nopeasti esineen. Sen sijaan kiirettä on, kun taidoistaan huolimatta käsityöläinen joutuu työskentelemään ajan suhteen äärirajoilla.


title: Kiire

text: Jatkuvaa kiirettä voidaan pitää nykyisen länsimaisen yhteiskunnan tuotoksena. On esitetty, että kiireen tunne syntyy, koska tiedonvälitys on nopeutunut, ajanmittaus ja aikataulut tarkentuneet sekä kilpailu on kasvanut. Aikataulujen tarkentuminen on lisännyt kiirettä siten, että tavoitteille asetetaan entistä tarkemmat aikarajat. Myöhästyminen koetaan näihin rajoihin suhteessa entistä helpommin.


title: Kiire

text: Suurimpana syynä kiireelle on pidetty liian vähäistä työtekijämäärää suhteessa tarpeeseen. Ne, joilla on työtä, tekevät yksin useamman ihmisen työt. Edelleen kiirettä on perusteltu syynä sille, että työtä ei ole voitu organisoida tehokkaasti.


title: Cha

text: Cha voi tarkoittaa seuraavia:


title: Cam

text: CAM tai Cam voi tarkoittaa seuraavia asioita:


title: CNC

text: CNC tai Cnc voi tarkoittaa seuraavia asioita:


title: Carinae

text: Carinae voi tarkoittaa seuraavia asioita


title: Kauris

text: Kauris on sana, joka etymologisesti merkitsee pukkia eli urosvuohta ("Capra aegagrus hircus"). Biologiassa kauriiksi kutsutaan:


title: Charizard

text: Charizard (lausutaan "Charisaard") on tulityypin liskopokémon. Se on Charmanderin kolmas muoto. Charizard on 170,1 cm korkea ja 90,5 kg painava. Sillä on selässään siivet ja se kykenee kantamaan ihmisiä mukanaan lentäessään. Sen hengittämien tulenlieskojen sanotaan olevan niin kuumia, että ne sulattavat kivenlohkareita.


title: Charizard

text: Charizard on hyvä ruoho-, jää-, taistelu- teräs- ja ötökkätyyppien Pokémoneja vastaan, mutta vesi-, kivi- ja sähkötyypin pokemonit ovat sille vaikeita vastustajia.


title: Charizard

text: Huolimatta sen lohikäärmemäisestä ulkomuodosta, se ei ole lohikäärme -tyyppiä. Charizard on kaksityyppinen, tuli/lento minkä vuoksi se on heikko myös sähköä vastaan. Se voi kuitenkin oppia lentotyypin liikkeitä jolloin se on erityisen vahvoilla hyönteis- ja ruohotyyppejä vastaan, jotka ovat molemmat heikkoja kummallekin Charizardin tyypeille. Lento-Pokémonit ovat myös vahvoja taistelutyyppiä vastaan. Jääheikkous nollautuu tulityypin ansiosta.


title: Charizard

text: Peleissä "Pokémon X ja Y" Charizard on yksi mega-evoluutioon kykenevistä pokémoneista ja Mewtwon lisäksi ainoa, jolla on kaksi eri mega-evoluutiomuotoa. Mega muodot erottaa toisistaa lopussa olevat "Z"-tai "Y"-kirjain.


title: Charizard

text: Sen nimi on johdettu englannin kielen sanoista char (polttaa) ja lizard, eli lisko.


title: Charizard

text:
Jaksossa Charmander - petetty pokemon, Ash Ketchum saa haltuunsa Charmanderin, joka kehittyy myöhemmin Charmeleoniksi, ja sitten Charizardiksi. Sen kehittyessä Charizardiksi, sen luonne muuttuu täysin. Päästessään ulos Poképallosta, Charizard joko polttaa kaiken ympärillään lentäen karkuun, tai on muuten tottelematon. Ash silti uskoo Charizardiin, ja yrittää aina käyttää häntä uudestaan otteluissaan, mutta se ei aina suostu tottelemaan. Ash häviää ensimmäisen tuotantokauden Pokémon-Liiga kilpailun, vaikkakin kisa oli tasainen. Myöhemmin toisessa tuotantokaudessa Ash ottelee jälleen Charizardilla, joka saa jäädytyksestä (Ice Beam) ja jäätyy. Ash lämmittää hyytynyttä ystäväänsä koko yön, jottei sen hännänpään liekki sammuisi. Charizard muistelee yhteisiä hetkiä Ashin kanssa, ja tietää että Ash uskoo tähän, joten Charizard päättää ryhtyä tottelemaan.
Silloin Ash saa siitä uskollisen ystävän, jonka avulla hän selviää monista haasteista sekä Rakettiryhmän hyökkäyksistä.
Myöhemmin Johtossa Ash tulee alueelle, jossa eräs nainen nimeltään Lisa pitää Charizar -puistoa, jossa hän hoitaa Charizardeja. Ash haastaa monia Charizardeja, mukaan lukien Lisan Charizardin Charlan, mutta Ashin oma aina häviää ja päätyy lopulta järveen. Charizard jää veteen koko yöksi miettimään, ja tuntee itsensä heikoksi. Siksi heti aamunkoitteessa Ash jättää Charizardin puistoon, ja juoksee surumielin tiehensä. Charizard jää sinne asumaan koulutukseen, mutta muistaa aina ystävänsä. Charizard näkyy seuraavan kerran elokuvassa "", jossa tämä pelastaa Ashin hengen. Seuraavan kerran Charizard nähdään kun se tulee Lisan kanssa auttamaan Ashia etsimään Dragon Fangia jonka Rakettiryhmä anasti. Kaksi jaksoa myöhemmin se voitti saliottelussa Clairin Dragonairin ja Ash voitti viimeisen salimerkkinsä. Se auttoi myös Ashia Pokemon-liigassa jossa Ash voitti Garyn Blastoisen. Sitten menee noin 150 jaksoa ennen kuin se näkyy seuraavan kerran. Se voittaa Ottelurintama-matsissa Articunon ja Ash voitti ensimmäisen rintamasymbolinsa. Jaksossa "Pace - The Final Frontier!" se taisteli Ashin rinnalla muiden Ashin vanhojen pokémonien kanssa eli Pikachun, Squirtlen ja Bulbasaurin kanssa viimeisestä rintamasymbolista. Seuraavan kerran Charizard nähtiin jaksossa "Fires of a Red-Hot Reunion!" kun Ash muisteli Unovassa Kanto-festivaaleilla sen kanssa viettämiään aikoja ja sen kunniaksi hän päätti ottaa sen takaisin ryhmäänsä. Charizardille kehittyi samantien kilpaileva luonne Iriksen Dragonitea vastaan. Ashin palattua jälleen kotiinsa Pallet Towniin, hän jättää Charizardin Professori Oakille.


title: Ecliptica

text: Ecliptica on Sonata Arctican ensimmäinen albumi. Se äänitettiin Tico Tico Studiolla ja julkaistiin vuonna 1999. Japanilaisella versiolla on yksi bonuskappale, "Mary-Lou".


title: Ecliptica

text: Suomen virallisella albumilistalla Ecliptica debytoi sijalla 37 viikolla 49/1999. Albumin seuraava listaviikko oli 1/2000. Korkeimmillaan albumi oli sijalla 18. Viikkoja kertyi neljä. Ns. Midprice-julkaisuna albumi oli listalla viikon 10/2003, sijalla 4.


title: Ecliptica

text: 5. heinäkuuta 2007 Sonata Arctican kotisivuilla ilmoitettiin, että albumi on myynyt kultaa (yli 15 000 kappaletta). (Albumin julkaisun aikaan kultaraja oli korkeammalla kuin nykyisin; uusista albumeista nykyisin kultarajan ylittää jo 10 000 kappaleen myynnillä.) Levy on tähän päivään mennessä (11.3.2011) myynyt Suomessa yhteensä yli 30 000 kpl. Albumi herätti huomiota myös Japanissa, joka on Sonata Arctican tärkeimpiä markkina-alueita nykyäänkin. Albumi myi siellä 30 000 kappaletta.


title: Ecliptica

text: Yhtye äänitti albumin vuonna 2014.


title: Psc

text: Psc tai PSC on lyhenne, jonka merkityksiä ovat muun muassa:


title: Tri

text: Tri voi tarkoittaa ainakin seuraavia asioita:


title: Sashimi

text: Sashimi () on japanilainen ruokalaji, joka on tavallisesti tehty raa’asta ohueksi suikaloidusta kalan lihasta ja joka tarjotaan dippikastikkeen, kuten soijakastikkeen tai wasabin, kera. Raa’an kalan lisäksi sashimissa voidaan käyttää muitakin mereneläviä tai vaikkapa hevosenlihaa. Lautasella voi lisäksi olla koristeena lehtiä, kukkia tai erilaisia yrttejä.


title: Sashimi

text: Sashimia tarjoillaan yleensä kolmea lajia. Sashimiannoksessa käytetään punaista ("akami") ja vaaleaa ("shiromi") kalanlihaa. Punalihaisesta tonnikalasta on tullut hyvin suosittua toisen maailmansodan jälkeen.


title: Sashimi

text: Sashimin teossa tärkeää on leikkuutekniikka ja eri leikkuutapojen vaatimat erilaiset veitset. "Sugata-zukuri"-leikkuussa kala pysyy alkuperäisessä muodossaan, mutta pään ja pyrstön välissä oleva liha on leikattu valmiiksi suupaloiksi. "Usu-zukuri" tarkoittaa hyvin ohuita siivuja, "hira-zukuri" suoria paloja ja "tataki" hakkelusta.


title: Sashimi

text: Erilaisten kalalajien kanssa tarjoillaan erilaisia soijayhdistelmiä. Niistä tavallisin on "mizore", jossa soijaan lisätään hienoksi raastettua retikkaa. "Shoga-shōyuu" on soijaa, jossa on raastettua inkivääriä. "Gimo-shōyū" on soijaa, jossa on kalan maksaa tuomassa makua. Jos sashimin kanssa tarjoillaan wasabia, se lisätään kalanlihaan eikä soijaan, jolloin sen maku ei laimene. Ennen vanhaan sashimi kastettiin usein etikkaan, jolloin se säilyi tuoreen makuisena.


title: Sashimi

text: Jos sashimi tarjoillaan ateriakokonaisuuden yhteydessä, se tarjoillaan ensimmäisenä, sillä hienostuneen makuinen sashami ei sovi tarjoiltavaksi maustetumpien ja kypsennettyjen ruokien jälkeen.


title: Bougainville

text: Bougainville on Papua-Uudessa-Guineassa Tyynellämerellä sijaitseva saari, joka kuuluu samannimiseen autonomiseen alueeseen. Saarella sijaitsee merkittävä kuparikaivos. Saaren pinta-ala on noin 10 000 neliökilometriä.


title: Bougainville

text: Se on suurin Salomonsaarista, ja yhdessä Bukan kanssa muodostaa "pohjoiset Salomonsaaret", joihin se kuuluu maantieteellisesti mutta ei hallinnollisesti. Luonnonmaantieteellisesti se on sademetsävyöhykettä. Hallinnollisesti saari kuuluu Papua-Uuden-Guinean Bougainvillen provinssiin.


title: Bougainville

text: Saarella puhutaan 23 paikallista kieltä, joista useimmat kuuluvat papuakieliin. Kielistä puhujamäärältään suurimpia ovat terei, halia sekä naasioi.


title: Bougainville

text: Saari sai nimensä ranskalaisen löytöretkeilijän Louis Antoine de Bougainvillen mukaan. Vuosina 1884–1914 saari kuului Saksan Uuteen-Guineaan (saksaksi "Deutsch-Neuguinea"). Versaillesin rauhansopimuksen jälkeen Saksa menetti siirtomaansa, ja saari joutui Kansainliiton päätöksellä Australian hallinnon alaiseksi vuoteen 1949 asti, jolloin Papua-Uusi-Guinea muodostettiin. Japanilaiset miehittivät saaren vuonna 1942. Marraskuun 1943 ja huhtikuun 1944 välisenä aikana toteutetuissa operaatioissa liittoutuneet karkottivat japanilaiset. Operaatioissa kaatui yli 17 500 japanilaista.


title: Bougainville

text: Australian hallinto päättyi Papua-Uuden-Guinean itsenäistymiseen syyskuussa 1975. 1988 perustettu vastarintaliike Bougainvillen vallankumouksen armeija halusi maan itsenäistyvän Papua-Uudesta-Guineasta. Levottomuuksissa sai vuosien mittaan surmansa 20 000 ihmistä. Yhdeksän vuotta kestänyt itsenäisyystaistelu päättyi vuonna 1997 aselepoon, joka on suureksi osaksi pitänyt. Rauhansopimuksen mukaan saarelle myönnettiin suurempi autonomia. Kapinajohtaja Joseph Kabui valittiin kesäkuussa 2005 Bougainvillen presidentiksi.


title: Bougainville

text: Saaren täydestä itsenäisyydestä on tarkoitus järjestää kansanäänestys kesäkuussa 2019.


title: Tel

text: Tel tai TEL voi viitata seuraaviin:


title: Quilapayún

text: Quilapayún on chileläinen Santiago de Chilessä perustettu yhtye. Yhtyeen kokoonpano on muuttunut melko lailla vuosien aikana, mutta se toimii edelleen aktiivisesti. Quilapayún on yksi chileläisen nueva canción-liikkeen kantavia voimia.


title: Centauri

text: Centauri tarkoittaa muun muassa seuraavia:


title: Kivikasvot

text: Kivikasvot on suomalainen laulu- ja viihdekvartetti, jonka RUK:n kurssikaverukset Ismo Sajakorpi, Ilkka Hemming, Matti "Fredi" Siitonen ja Georg "Jori" Dolivo perustivat kesällä 1965.


title: Kivikasvot

text: Kivikasvojen ensimmäinen levytys oli "Tuhon partaalla" ("Eve of Destruction") ja se tehtiin syksyllä 1965. Kivikasvojen tunnetuin kappale on "Tankeros Love", joka myös tunnetaan nimellä "Made In Finland". Siitä tuli vuoden 1975 suuri listahitti ja se oli listojen kärjessä monia viikkoja.


title: Kivikasvot

text: Kivikasvot esiintyivät ensi kerran televisiossa ohjelmallaan "Ihan totta" TV1:ssä vuonna 1966. Sen jälkeen Kivikasvot olivat Matti Kuuslan "Kesäterässä"-ohjelman vakiovieraina kesällä 1968. Kivikasvojen tv-ura aukeni Mainostelevisiossa syksyllä 1969 omalla ohjelmalla. Ohjelma jatkui kuusi vuotta kevääseen 1975 saakka. Kivikasvojen ohjelma keräsi huimia katsojalukuja, jopa yli 2,5 miljoonaa katsojaa jaksolta. Se olikin yksi 1970-luvun katsotuimmista ja suosituimmista tv-ohjelmista.


title: Kivikasvot

text: Neljän vuoden tauon jälkeen kesällä 1979 Kivikasvot jatkoi yhteistyötään ja palasivat televisioon vuonna 1980 esitetyllä Kivikasvojen pienoismusikaalisarjalla. Tämän jälkeen kvartetti teki vielä oman ohjelmasarjan MTV:lle vuosina 1983, 1985, 1992 ja 1994. Keväällä 1996 MTV3:lla esitettiin Heikki Hietamiehen juontama "Kokoillan ilotulitus – Kivikasvot 30-vuotisjuhlashow", jossa esiintyivät kaikki alkuperäiset Kivikasvot. Yhteensä Kivikasvot-ohjelmia tehtiin vuosina 1969–1996 noin 100 kappaletta.


title: Kivikasvot

text: Vuonna 1987 Georg Dolivo jätti Kivikasvot ja siirtyi Ruotsalaisen teatterin johtajaksi. Hänen tilalleen tuli aluksi laulaja-näyttelijä Kai Hyttinen. Vuonna 1989 Hyttisen korvasi Kivikasvojen pienoismusikaalisarjan vuonna 1980 ohjannut Vesa Nuotio.


title: Kivikasvot

text: 1980-luvulla Kivikasvot tekivät televisio-ohjelmien lisäksi myös ravintolarevyitä. He jatkoivat näitä esityksiä 1990-luvulla Ruotsinlaivoilla. Kivikasvot olivat myös perustamassa Komediateatteria Arenaa Helsinkiin 1990-luvun puolivälissä. Ryhmä lopetti toimintansa jälleen vuonna 1998. 40-vuotisjuhlavuotena he tekivät konserttikiertueen nimeltä Kivikausi 40. Suopean vastaanoton ansiosta he uusivat kiertueen loppuvuodesta 2006.


title: Kivikasvot

text: Marraskuussa 2015 ryhmä teki 50-vuotisjuhlavuotenaan jäähyväiskiertueen "Kunniakierros." Vuonna 2015 myös ilmestyi Kivikasvojen 50-vuotisen historian kunniaksi Kivikasvoista kertova kirja "Kivikasvot ja mä." Teoksen kirjoitti Ismo Sajakorpi.


title: Kivikasvot

text: Yleisön pyynnöstä Kivikasvot tekivät paluun vuonna 2017. Keväällä 2017 sai ensi-iltansa "Satumaani Suomi" -musiikkirevyy Lahden kaupunginteatterissa. Kesällä 2017 ryhmä esitti ohjelmaansa "Laulu Suomen soi" Lappajärvellä Halkosaaren kesäteatterissa. Syksyllä 2017 Kivikasvot veivät "Satumaani Suomi -musiikkirevyyn" maan suurille konserttilavoille kuten Tampere-talolle ja Finlandia-talolle.


title: Kivikasvot

text: Vuonna 2019 tulee kuluneeksi 50 vuotta Kivikasvojen tv-sarjojen alkamisesta. Juhlistaakseen tätä Kikasvot suunnittelevat tv-sarjaa "Kulta-aika", jossa nähdään Kivikasvot Show:n ikimuistoisia lauluja, sketsejä ja komedioita.


title: Crt

text: Crt tai CRT voi tarkoittaa seuraavia:


title: Jean Monnet

text: Jean Omer Marie Gabriel Monnet (9. marraskuuta 1888 Cognac, Ranska – 16. maaliskuuta 1979 Montfort-l'Amaury, Île-de-France, Ranska) oli ranskalainen viranhaltija, jota pidetään yhtenä Euroopan unionin perustajista. Hän oli yksi liittoutuneiden sodankäynnin suunnittelijoista toisessa maailmansodassa, ranskalaisen yhteiskunnallisen suunnitelmallisuuden perustaja sekä yksi Euroopan yhdentymisen käynnistäjistä. Monnetia ei koskaan valittu vaaleilla valtaan, mutta hänestä tuli merkittävä kansainvälinen poliittinen vaikuttaja.


title: Jean Monnet

text: Jean Monnet syntyi Cognacin kaupungissa konjakkia välittävän tukkukauppiaan perheeseen. Hän oli mukana perheen yrityksen toiminnassa. 16-vuotiaana hän keskeytti pyrkimisensä yliopistoon ja lähti Lontoon Cityyn, jossa hän työskenteli isänsä paikallisen agentin Chaplinin kanssa. Työssään hän matkusteli paljon perheen konjakkiasioissa muun muassa Skandinaviassa, Venäjällä, Egyptissä, Kanadassa ja Yhdysvalloissa.


title: Jean Monnet

text: Ensimmäisen maailmansodan syttyessä vuonna 1914 Monnet vapautettiin sotapalveluksesta terveydellisistä syistä. Hän kuitenkin ryhtyi auttamaan liittoutuneita näiden yhteistyöstä aiheutuneiden ongelmien ratkaisemiseksi. Vuoden 1916 aikana hänestä tuli korkea virkamies liittoutuneiden palvelukseen. Hän esittikin Ranskan pääministerille liittoutuneiden valtioiden voimavarojen koordinoinnin syventämistä sodankäynnin tehostamiseksi.


title: Jean Monnet

text: Sodan jälkeen hän työskenteli Yhdysvaltain presidentin Woodrow Wilsonin aloitteesta Kansainliiton luomiseksi. Hän matkusti tehtävän takia Sleesiaan, Itävaltaan, Puolaan ja Romaniaan. Vuonna 1920 hänet kutsuttiin Kansainliiton apulaispääsihteeriksi Ranskan pääministerin Clemenceaun ja Britannian edustajan Balfourin esityksestä.


title: Jean Monnet

text: Monnet pettyi hyvin nopeasti Kansainliiton kyvyttömyyteen toimia tehokkaasti ja etenkin sen päätöksentekojärjestelmään, jossa vaadittiin yksimielisyyttä. Siksi hän erosi Kansainliiton palveluksesta vuonna 1923 ja siirtyi hoitamaan perheensä liiketoimintaa, joka oli sodan seurauksena yhä suurissa vaikeuksissa. Lisäksi hän ryhtyi kansainväliseksi yrittäjäksi, käyttäen hyväkseen ennen maailmansotaa saamaansa kokemusta perheyrittäjän toiminnasta. Hän osallistui useiden Keski- ja Itä-Euroopan valtioiden taloudellisten ongelmien ratkaisemiseen ja oli mm. vakauttamassa Puolan złotya vuonna 1927 ja Romanian leuta vuonna 1928. Hänen kokemuksensa kansainvälisestä pankkitoiminnasta johti hänet perustamaan ja toisena johtajana johtamaan yhdysvaltalaista "Bancamerica-Blais"-pankkia San Franciscossa. Vuosina 1934–1936 Monnet toimi Kiinassa, jonne hänet oli kutsunut silloinen valtionjohtaja Tšiang Kai-šek ja tarkoituksena oli uudistaa Kiinaa. Eritoten Monnet'n tehtäväksi tuli rautatiejärjestelmän uusiminen ja rakentaminen.


title: Jean Monnet

text: Monnet palasi takaisin Ranskaan vuonna 1938. Vuoden 1939 joulukuusta lähtien aina Ranskan konkreettiseen toiseen maailmansotaan joutumiseen saakka hän johti järjestöä, jonka tehtävänä oli yhdistää Ranskan ja Britannian tuotantokapasiteetti, jotta maiden aseistautuminen olisi tehokkaampaa ja antaisivat lujemman vastauksen Saksan nopealle ja vahvalle aseistautumiselle. Monnet oli Lontoossa kun Ranskan puolustusministeriön alivaltiosihteeri Charles de Gaulle saapui sinne Ranskan sodassa kokeman tappion jälkeen. Lontoossa vaikuttaneet de Gaulle ja Monnet aloittivat yhteistyön saadakseen Ranskan hallituksen toimimaan liittoutuneiden kanssa kiinteässä yhteistyössä. Kuitenkin Monnet kieltäytyi liittymästä de Gaulleen, kun tämä julisti "Vapaan Ranskan" politiikkansa.


title: Jean Monnet

text: Elokuussa 1940 Britannian hallitus lähetti Jean Monnet’n Yhdysvaltoihin, jossa hänen tehtävänsä oli neuvotella sotatarvikkeiden toimittamisesta Britanniaan. Vaikka Yhdysvallat eristäytyi poliittisesti, niin Monnet onnistui vakuuttamaan presidentti Franklin D. Rooseveltin tarpeesta tehostaa Yhdysvaltain asetuotantoa, jotta valtio voisi tilaisuuden tulleen iskeä takaisin nopeasti ja vahvalla voimalla. Siitä muodostui Yhdysvaltain sotaan valmistautuva ”Victory programme”. Vuoteen 1945 asti Monnet työskenteli Yhdysvaltain ja Ison-Britannian sotavoimien yhteen sovittamiseksi. Olihan hän jo vuonna 1942 nähnyt tarpeelliseksi rakentaa 60 000 lentokonetta, 45 000 panssarivaunua ja kahdeksan miljoonaa tonnia sota-aluksia. Brittiläinen taloustieteilijä John Maynard Keynes onkin todennut, että toiminnallaan Monnet lyhensi sotaa ainakin yhdellä vuodella.


title: Jean Monnet

text: Vuonna 1943 Monnet toimi Algeriassa, jossa hän oli ensin johtavissa sotilas- ja siviilihallinnon tehtävissä. Hän johdatti paikalliset viranomaiset luopumaan Vichyn hallituksen lainsäädännön soveltamisesta Algeriassa. Tämän jälkeen hän oli jäsenenä ranskalaisessa Kansallisessa Vapautuskomiteassa. Tällöin hänen pyrkimyksenään oli yhdistää ja yhteensovittaa Lontoossa ja Algeriassa olevien ranskalaisten viranomaisten toiminta. Vuonna 1944 hänen tehtäväkseen tuli selvittää toimenpiteet, joita tarvittiin Ranskassa valtion vapauduttua Saksan miehityksestä. Lisäksi hänen tuli neuvotella Yhdysvaltain viranomaisten kanssa Ranskan sodan jälkeen tarvitsemista ensimmäisistä avustuksista ja lainoista. Hänellä ei kuitenkaan ollut roolia Marshall-avun suunnittelussa tai järjestämisessä.


title: Jean Monnet

text: Eräässä Kansallisen Vapautuskomitean kokouksessa 5. elokuuta 1943 Monnet’n todetaan todenneen rauhan pysyvyydestä Euroopassa muun muassa seuraavaa:


title: Jean Monnet

text: Jean Monnet'lle käyty sota edusti suunnitelmallista taloutta. Ajatusmaailman mukaisesti jälleenrakennuskauden talous tulisi myös olla suunnitelmallista, ei kuitenkaan filosofisesti samanlaisen suunnitelmatalouden rakentamisen, kuin oli sodan voittajana esiintyneessä Neuvostoliitossa toteutettu tiukka kommunistinen suunnitelmatalous. Eritoten Monnet vierasti Neuvostoliiton itsevaltaisuuden tuomista mukaan ranskalaiseen poliittiseen elämään. Hänen tarkoituksenaan oli puhaltaa talouselämään enemmän virtaa, ei suinkaan asettaa vaatimuksia ja tavoitteita.


title: Jean Monnet

text: Sodan jälkeen vuosina 1945–1953 hän toimi Ranskan suunnittelukomissaarina, jonka tehtävänä oli talouselämän elvyttäminen. Näin hänestä tuli ranskalaisen suunnitelmatalouden perustaja. Hänen tehtävänsä oli tilanteen arviointi, asettaa asiat yhteiskunnalliseen tärkeysjärjestykseen, toivottavien tuotantomäärien arviointi, saada aikaan keskustelua siitä miten ensisijaisiksi määritellyt asiat toteutetaan, ja ennen kaikkea tukea jälleenrakennusta ja tuotantokoneiston uudistamista.


title: Jean Monnet

text: Tammikuussa 1947 Monnet neuvotteli tuhansien eri yhteiskuntaryhmien (työnantajien, ammattiyhdistysjohtajien ja työntekijöiden) kanssa sekä salaisesti että kahden kesken, jotta hän saattoi välttää muodollisuudet ja lobbaajat. Tämän pohjalta hän esittikin suunnitelman Léon Blumin hallitukselle. Tämä suunnitelma oli eritoten työmarkkina- ja tuottajajärjestöjen hyväksymä.


title: Jean Monnet

text: Vuodesta 1950 lähtien raportit kertoivat ranskalaisille, että sodan jälkeinen Länsi-Saksan elpyi ja jälleenrakensi huomattavasti Ranskaa nopeammin. Useat päättäjät pelkäsivät, että voitetut kohtaisivat jälleen vahvan koston. Lisäksi koettiin äärettömän tärkeänä lopullisesti liittää Saksa länsimaisten demokratioiden joukkoon. Lisäksi kylmä sota oli alkamassa Eurooppassa ja samalla altisti keskeisen Euroopan muodostumisen uudelleen taistelutantereeksi idän ja lännen välille. Ranskan tuli ottaa asiassa aloite omiin käsiinsä eli ojentaa kätensä entiselle viholliselle sekä ehdottaa yhteistä tulevaisuutta keskeisille eurooppalaisille valtioille.


title: Jean Monnet

text: Jean Monnet alkoi työskennellä mukana salaisessa hankkeessa, jonka tavoitteena oli saada yhdistettyä hiilen ja teräksen, sotateollisuuden kahden keskeisimmän raaka-aineen, tuotantovarat Euroopassa. Tarkoituksena oli jatkossa välttää Ranskan ja Saksan väliset kiistat keskeisistä tuotantoalueista kuten Ruhrin alueesta. Keväällä 1950 hän esitteli hankkeen Robert Schumanille, joka saatuaan Saksan liittotasavallan kanslerin Konrad Adenauerin hyväksynnän 9. toukokuuta 1950, esitti juhlallisen julistuksen, jolla kutsuttiin kaikki asiasta kiinnostuneet eurooppalaiset valtiot laskemaan ""ensimmäiset konkreettiset peruskivet eurooppalaiselle liitolle"".


title: Jean Monnet

text: Eräässä puheessaan vuonna 1950 Jean Monnet totesikin:


title: Jean Monnet

text: Pariisin sopimus vuonna 1951 saattoi voimaan "Korkean viranomaisen" (nyk. Euroopan komissio), "parlamentin", "tuomioistuimen", jonka tehtävänä oli valvoa sopimuksen noudattamista, ja ministerineuvoston, jonka tehtävänä oli jäsenvaltiossa noudatettavan politiikan yhteensovittaminen. Ne olivat esivaiheita eurooppalaisen liittovaltion muodostamiseksi ja loivat perustat nykyisen Euroopan unionin keskeisille toimielimille.


title: Jean Monnet

text: Euroopan hiili- ja teräsyhteisö perustettiin ja näin eurooppalaisen yhteisön ensimmäiseksi Korkean viranomaisen puheenjohtajaksi valittiin vuosiksi 1952–1955 Jean Monnet. Organisaation toimipaikaksi valittiin 10. elokuuta 1952 lähtien Luxemburg. Näiden tapahtumien jälkeen vuodesta 1953 lähtien teräs ja hiili kulkivat vapaasti Euroopassa kuluttajien, kuin myös tuottajienkin suureksi eduksi.


title: Jean Monnet

text: Jean Monnet'lle tämä kuuden jäsenmaan muodostama eurooppalainen liitto oli tulevaisuudessa keino yhdistää Saksa ja Ranskan ja etenkin poistaa kansallisesta suvereniteetista teräksen ja hiilen tuotanto. Suunnitelmissa oli kuitenkin tien kulkeminen vielä pidemmälle, koska tuossa vaiheessa oli suunnitteilla Saksalle oma kansallinen armeija ja tämä vaikutti vaaralliselta askeleelta taaksepäin. Monnet ehdottikin eurooppalaisen armeijan perustamista ja ensimmäinen sopimus allekirjoitettiinkin, mutta Ranskan parlamentti hylkäsi ehdotuksen vuonna 1954.


title: Jean Monnet

text: Tämän ensimmäisen eurooppalaisen vakavan kriisin seurauksena Jean Monnet erosi "Korkean viranomaisen" puheenjohtajan tehtävästä ja perusti samalla "Comité d'action pour les État-Unis d'Europe", jotta hän voisi jatkaa toimintaansa Euroopan yhdentymisen syventämiseksi. Tämä komitea kokosi yhteen ammattiyhdistysihmisiä, poliitikkoja kuudesta jäsenmaasta ja edusti siten yli kymmentä miljoonaa ihmistä. Hän suunnitteli eurooppalaista federaatiota, jonka yhteiset instituutiot olisi ollut tarkoitus eräänlaiselle yhteiselle alueelle, jotta vältettäisiin kansallisvaltioiden suvereniteettien läsnäolo. Tätä ajatustaan ja suunnitelmaansa Monnet ylläpiti aina kuolemaansa saakka. Oman kädenjälkensä Monnet jätti Euroopan talousyhteisön (EEC) ja Euratomin perustamiseen, jotka toteutuivat Rooman sopimuksella 25. maaliskuuta 1957. Myös Yhteisön laajeneminen Ison-Britannian jäsenyydellä oli hänen toimintansa keskeisiä kohteita.


title: Jean Monnet

text: Vuonna 1963 Monnet perusti Lausanneen Sveitsiin eurooppalaisen historian tutkimusinstituutin, jonka tarkoituksena oli koota yhteen kaikki merkittävät arkistot niiden syvällisemmäksi tutkimukseksi. Tämän instituutin hallituksen puheenjohtajana hän toimi vuoteen 1965 saakka.


title: Jean Monnet

text: Vuonna 1975, iältään jo 87-vuotiaana, Monnet siirtyi lopullisesti eläkkeelle kotiinsa "Houjarryyn" kirjoittamaan muistelmiaan, jotka ovat ilmestyneet myös suomeksi. Jean Monnet kuoli 91-vuotiaana 16. maaliskuuta 1979 Montfort-l'Amauryssa.


title: Jean Monnet

text: Arvioidessaan Jean Monnet'n elämäntyötä ja merkitystä Max Jakobson on kirjoittanut, että Monnet'n ensisijaisena tavoitteena oli Ranskan ja Saksan uudenlaisen liiton luominen, ja Euroopan yhteisön muiden jäsenmaiden oli alistuttava Pariisin-Bonnin akselin johtoon. Monnet'n Euroopan itärajana oli Elbe-joki, ja pieniin valtioihin hän suhtautui vähätellen. Monnet'n elämäkerran kirjoittajan François Duchénen mukaan Monnet toisti usein ivallista huomautusta, jonka mukaan Norjan edustaja alkoi kansainvälisissä konferensseissa aina puhua kaloista, olipa asialista mikä tahansa. Jakobsonin mukaan Monnet ei varmastikaan kuvitellut, että esimerkiksi Suomi voisi jonakin päivänä olla Euroopan yhteisön jäsen.


title: Jean Monnet

text: Jean Monnet sai pitkän elämänsä aikana lukuisia virallisia tunnustuksia. Hänet mm. nimettiin useiden yliopistojen kunniatohtoriksi: Cambridge 1961, Dartmouth 1961, Yale 1961, Oxford 1963. Hänen osakseen tuli noin kolmekymmentä erilaista palkintoa ja kunnianimitystä.


title: Jean Monnet

text: Eurooppa-neuvosto julisti 2. huhtikuuta 1976 Luxemburgin istunnossaan Jean Monnet'n "Euroopan" kunniakansalaiseksi. Hänet määriteltiin erääksi Euroopan unionin isäksi.


title: Jean Monnet

text: Vuonna 1988 Ranskan presidentti François Mitterrand siirrätytti Jean Monnet'n maalliset jäännökset Pariisin Panthéoniin maan muiden suurmiesten joukkoon.


title: Jean Monnet

text: Monnet'n mukaan on nimetty tutkimuslaitoksia, erilaisia Eurooppaa ja sen yhdentymistä käsitteleviä hankkeita ja yliopistollisia oppituoleja. Vuonna 1989 käynnistettiin Euroopan komission aloitteesta "Euroopan integraatio yliopisto-opetuksessa" -ohjelma, jonka tavoitteena oli saada yliopisto-opetus vastaamaan ajan haasteita myös Eurooppaan liittyvissä asioissa. Tämä Jean Monnet -ohjelma kohdistuu seuraaviin aloihin:


title: Jean Monnet

text: Jean Monnet on Suomessakin kaikkein tunnetuimpia yhdistyneen Euroopan kehittäjiä.


title: Jean Monnet

text: Turun yliopistossa oli Jean Monnet-oppituoli vuodesta 1996 vuoteen 2006. Vuonna 1996 perustettu oppituoli muuttui vuonna 2003 Jean Monnet ad personam oppituoliksi. Tuolin haltijana toimi vuoteen 2006 asti VTT Esko Antola. Vuonna 2000 Euroopan komissio myönsi Turun yliopistolle luvan perustaa "Jean Monnet Centre of Excellence" -keskuksen.


title: Jean Monnet

text: Tammikuussa vuonna 2000 perustettiin Tampereen yliopiston yhteiskuntatieteelliseen tiedekuntaan Eurooppa-keskus. Jo saman vuoden toukokuussa sen nimi muutettiin Jean Monnet-keskukseksi samassa yhteydessä kun Euroopan komissio myönsi yliopistolle "Jean Monnet European Centre of Excellence"-aseman. Vuonna 1995 Tampereen yliopisto sai ensimmäisen kerran rahoitusta Euroopan yhdentymistä käsittelevään tutkimushankkeeseen ja samana vuonna yhteiskuntatieteelliseen tiedekuntaan perustettiin Suomen ensimmäinen Jean Monnet-professuuri. Tästä alkoi Jean Monnet-keskuksen historia Tampereella.


title: Jean Monnet

text: Tampereen yliopiston Jean Monnet-keskuksen oleellinen toimi on yliopiston eri laitosten Euroopan yhteistyötä käsittelevän opetuksen ja tutkimuksen koordinointi. Keskus myös julkaisee aiheeseen liittyvää kirjoittelua ja tutkimusta niin verkkosivuillaan kuin paperijulkaisuinakin. Keskuksen johtoryhmään kuuluvat yliopiston eri laitosten edustajat, jotka yliopiston rehtori nimittää. Näin keskuksen laaja akateeminen kattavuus ja työskentely koordinoijana paranee ja mahdollistuu.


title: Jean Monnet

text: Lisäksi myös Helsingin yliopistossa toimii Jean Monnet -keskus, joskaan sillä ei julkisuudessa ole yhtä näyttävää asemaa Euroopan yhdentymisen tutkimuksessa ja opetuksessa kuin Turun ja Tampereen yliopistoilla.


title: Jean Monnet

text: Tämän lisäksi muissa yliopistoissa, kansalaisjärjestöissä ja tutkimuslaitoksissa on tehty ja on vireillä lukuisia Jean Monnet'lle omistettuja opintokokonaisuuksia, tutkimushankkeita tai muita vastaavia kunnianosoituksia.


title: Jean Monnet

text: Jean Monnet'n elämä ja ura oli monivaiheinen ja hyvin kirjava, myös hänen yksityiselämänsä oli vastaavanlainen moninaisuus ja täynnä erilaisuutta. Elokuussa vuonna 1929, illalliskutsuilla Pariisissa, 41-vuotias Monnet kohtasi 21-vuotiaan italialaisen taidemaalarin Silvia Gianninin (os. de Bondinin), joka oli avioliitossa erään Monnet'n alaisen, Francisco Gianninin kanssa. Huhtikuussa Silvia synnytti tyttärensä Annan, jonka virallinen isä oli Giannini.


title: Jean Monnet

text: Avioero ei sotienvälisessä Ranskassa ollut mahdollinen, kuten ei kovin monessa muussakaan Euroopan valtiossa tuohon aikaan. Vuonna 1934 Silvia ja Jean Monnet tapasivat Moskovassa, jonne Monnet oli saapunut Kiinasta Siperian junalla ja Silvia Sveitsistä. Monnet järjesti Silvialle Neuvostoliiton kansalaisuuden ja välittömästi tämän jälkeen tämä erosi miehestään Gianninista ja avioitui Monnet'n kanssa.


title: Jean Monnet

text: Ajatus avioitumisesta Moskovassa oli lähtöisin Ludwik Rajchmanilta, johon Monnet oli tutustunut Kansainliiton aikana ja joka puolestaan oli tutustunut Kiinassa toimivaan Neuvostoliiton suurlähettilääseen Bogomoloviin. Yleisesti epäillään, että myös Yhdysvaltain Moskovan suurlähettiläs Willian Bullit ja Ranskan suurlähettiläs Charles Aiphand olivat paljolti juonessa mukana.


title: Jean Monnet

text: Annan huoltajuus muodosti suuren ongelman. Vuonna 1935 Silvia ja Anna pakenivat Neuvostoliiton lähetystöön Shanghaissa, jossa he jatkoivat elämäänsä, sillä Francisco Giannini yritti saada itselleen lapsen huoltajuutta. Huoltajuuskiista päättyi Silvian eduksi New Yorkissa vuonna 1937, mutta tätä päätöstä eivät muut valtiot hyväksyneet. Jean Monnet perheineen palasi takaisin Ranskaan vuonna 1945. Vuonna 1941 oli perheeseen syntynyt toinenkin tytär, Marianne.


title: Jean Monnet

text: Francisco Gianninin vuonna 1974 tapahtuneen kuoleman jälkeen, Silvia ja Jean Monnet solmivat kristillisen avioliiton Lourdesin katedraalissa, olivathan he molemmat hartaita katolisia.


title: Nor

text: NOR tai Nor voi tarkoittaa seuraavia:


title: Juha Tapio

text: Juha Leevi Antero Tapio (s. 5. helmikuuta 1974 Vaasa) on suomalainen poplaulaja, joka on tullut tunnetuksi myös sanoittajana, säveltäjänä ja kitaristina.


title: Juha Tapio

text: Tapion musiikillinen ura alkoi hänen ollessa 13-vuotias – ylistarolaisen ensimmäisen yhtyeensä kanssa Tapio soitti pääosin rock-musiikkia. Miehen ensimmäinen vuonna 1999 julkaistu soololevy Tuulen Valtakunta sekä vuonna 2001 julkaistu albumi Tästä Kaikesta olivat musiikkigenreltään poppia, mutta saivat vaikutteita muun muassa Nuoren seurakunnan veisukirjasta.


title: Juha Tapio

text: Vuonna 2003 ilmestynyt Mitä silmät ei nää -albumi on Tapion ensimmäinen ”maallisempaa popmusiikkia” edustava albumi, joka on myös hänen läpimurtoalbuminsa. Juha Tapiolla on kaksi kultalevyä sekä kymmenen albumia, jotka ovat myyneet vähintään platinaa.


title: Juha Tapio

text: Tapio oli mukana Vain Elämää-sarjan toisella tuotantokaudella vuonna 2013 sekä seitsemännellä "All Stars"-kaudella vuonna 2017.


title: Juha Tapio

text: Vuoden 2016 soitetuin kotimainen kappale radiossa oli Juha Tapion "Jotain niin oikeaa", joka soi eri kanavilla yhteensä 8 055 kertaa. Radion Top 20:een yltäneitä kappaleita Tapiolla on yhteensä 30.


title: Juha Tapio

text: Juha Tapio on ensimmäinen artisti joka on myynyt loppuun Hartwall Arenan, Espoo Metro Areenan ja Helsingin jäähallin, ja myös vuodesta 2011 kaikki artistin levynjulkaisukiertueet ovat olleet loppuunmyytyjä


title: Juha Tapio

text: Juha Tapio on koulutukseltaan luokanopettaja ja asuu nykyään Tuusulassa. Hän on avioliitossa Raija Tapion (o.s. Mattila) kanssa ja liitostaan heillä on kaksi yhteistä lasta. Antamissaan haastatteluissa Tapio on kertonut pyrkivänsä pitämään mahdollisimman tiukkaa rajaa julkisuuden ja yksityiselämänsä välillä, puhuen täten mediassa ainoastaan musiikistaan.


title: Juha Tapio

text: Vuonna 2007 Tapio valittiin yhdessä laulaja-näyttelijä Maria Ylipään kanssa Kirkon Ulkomaanavun ensimmäisiksi Toivon lähettiläiksi. Lähettiläinä heidän tehtäviinsä lukeutuu Kirkon Ulkomaanavun työstä kertominen erilaisissa tapahtumissa.


title: Juha Tapio

text: Vuonna 2009 Tapio palkittiin Emma-gaalassa vuoden parhaana miessolistina ja vuonna 2014 Lapislatsulia-albumi sai vuoden iskelmäalbumi-Emman. Tapio on Iskelmä Gaalan kautta aikojen palkituin artisti ja on voittanut mm. palkinnot Vuoden Miesartisti (2008 & 2013), Vuoden Albumi (2008 & 2011) sekä Vuoden Iskelmä (2008) .


title: Juha Tapio

text: Lokakuussa 2012 julkaistu tietokirjailijana ja pappina toimivan Jaakko Heinimäen kirjoittama teos Ohikiitävää – Juha Tapion tie kertoo miehen urasta ja siihenastisesta elämästä. Kirja sisältää myös Tapion omia kirjoitelmia. Kirjasta ilmestyi uudistettu laitos syyskuussa 2016.


title: Juha Tapio

text: Tapio sai Juha Vainio -sanoituspalkinnon 2017.


title: Juha Tapio

text: Kesällä 2018 Hämeenlinnan kesäteatterissa esitettiin Kaksi puuta -niminen musiikkikomedia, joka hyödyntää Juha Tapion hittejä.


title: Cru

text: Cru tai CRU voi tarkoittaa seuraavia:


title: Del

text: Del voi tarkoittaa seuraavia asioita:


title: Her

text: Her tai HER voi tarkoittaa ainakin seuraavia:


title: Herculis

text: Herculis on vuosittainen yleisurheilutapahtuma, joka järjestetään Stade Louis II -stadionilla Fontvieillessa, Monacossa. Se on nykyään yksi Timanttiliigan osakilpailuista.


title: Herculis

text: Aikojen saatossa Herculisissa on tehty kaksi maailmanennätystä.


title: Sct

text: SCT voi tarkoittaa seuraavia asioita:


title: Sinclair Lewis

text: Sinclair Lewis (7. helmikuuta 1885 Sauk Centre, Minnesota – 10. tammikuuta 1951 Rooma, Italia) oli yhdysvaltalainen kirjailija. Hänelle myönnettiin Nobelin kirjallisuuspalkinto vuonna 1930.


title: Sinclair Lewis

text: Sinclair Lewis syntyi 1885 Minnesotan Sauk Centressä. Hänen vanhempansa olivat lääkäri Edwin J. Lewis ja Emma Kermott Lewis. Hänen äitinsä kuoli 1891, ja hänen isänsä meni vuonna 1892 uudelleen naimisiin.


title: Sinclair Lewis

text: Lewis opiskeli 1903–1906 Yalen yliopistossa, missä hän toimitti Yale Literary Magazinea. Lewis jätti opinnot kesken, kun hän lähti työskentelemään Upton Sinclairin perustamaan sosialistiseen ihanneyhteisöön Helicon Home Colonyyn. Lewis palasi kuitenkin Yaleen ja valmistui vuonna 1908.


title: Sinclair Lewis

text: Valmistumisensa jälkeen Lewis työskenteli toimittajana muun muassa Iowassa ja San Franciscossa, missä hän toimi lehdessä, joka oli tarkoitettu kuurojen opettajille. Lewis oli 25-vuotias, kun hän sai paikan newyorkilaisesta kustantamosta. Lewis alkoi kirjoittaa myös novelleja, ja hän oli noin 30-vuotias, kun hän pystyi siirtymään freelanceriksi.


title: Sinclair Lewis

text: Lewisin ensimmäinen romaani "Our Mr. Wrenn" julkaistiin 1914. Se sai hyvän vastaanoton kriitikoilta, mutta se ei myynyt kovinkaan hyvin.


title: Sinclair Lewis

text: Lewis julkaisi kaikkiaan viisi romaania vuosien 1914–1919 aikana, mutta yksikään niistä ei ollut taloudellisesti tuottoisa. Vasta hänen kuudes romaaninsa "Valtakatu" (1920) toi hänelle nimeä. Lewis julkaisi 1922 teoksen "Babbitt: tarina amerikkalaisesta miehestä, hänen perheestään ja ainoasta hartaasta ystävyydestään". Teoksen nimi ”Babbitt” on siirtynyt sanana myös yleiskieleen. Se tarkoittaa erityisesti liikemiestä, joka ajattelemattomasti sopeutuu vallitseviin keskiluokkaisiin standardeihin.


title: Sinclair Lewis

text: Lewisin vuoden 1925 teos "Tohtori Arrowsmith" käsitteli satiirisesti lääketieteen ammattia. Siitä hänet palkittiin romaanikirjallisuuden Pulitzerilla. Lewis ei kuitenkaan vastaanottanut palkintoa, koska ei omien sanojensa mukaan arvostanut kilpailua, jossa teos tai kirjailija nostetaan toisten yläpuolelle. Lewis oli ensimmäinen Pulitzerista kieltäytynyt henkilö. Hänen seuraava merkittävä romaaninsa oli "Elmer Gantry" (1927), joka oli tietoinen hyökkäys protestanttiseen kirkon tietämättömiä ja karkeita johtajia kohtaan. "Autokuninkaassa" (1929) Lewis puolestaan tutki amerikkalaisen ja eurooppalaisen yhteiskunnan arvoja.


title: Sinclair Lewis

text: Lewis palkittiin vuonna 1930 Nobelin kirjallisuuspalkinnolla. Hän oli ensimmäinen yhdysvaltalainen palkinnon saaja. Nobel-komitean perusteluissa Lewis sai palkinnon voimakkaasta ja graafisesta sanataiteestaan ja kyvystään luoda nokkeluudella ja huumorilla uudenlaisia henkilöhahmoja.


title: Sinclair Lewis

text: Lewisin teokset eivät enää 1930–1940-luvuilla saavuttaneet enää 1920-luvun romaanien loistoa. Teoksessaan "Meillä sitä ei voi tapahtua" (1935) hän kuvasi fasistista vallankaappausta Yhdysvalloissa. Federal Theatre Project tuotti siitä näytelmän, jota 21 teatteriseuruetta esitti vuonna 1936. Romaani "Kingsblood Royal" (1947) käsitteli rotujen välisiä suhteita.


title: Sinclair Lewis

text: Lewis oli kahdesti naimisissa. Vuonna 1942 tapahtuneen toisen eronsa jälkeen hän eli pääasiallisesti Euroopassa. Lewisin toinen vaimo oli toimittaja Dorothy Thompson. Hänellä oli 1917 ja 1930 syntyneet lapset. Vuonna 1917 syntynyt Wells kaatui 1944 toisessa maailmansodassa.


title: Sinclair Lewis

text: Lewis kuoli sydänsairauteen Roomassa 1951. Alkoholilla oli merkittävä rooli Lewisin elämässä ja kuolemassa. Saman aikakauden yhdysvaltalaiskirjailija Upton Sinclair kirjoitti olevan ihme, että Lewis eli edes 66-vuotiaaksi, mutta että menetettyjä elinvuosia traagisempaa oli luovuuden tyrehtyminen ja ilon puute.


title: Sinclair Lewis

text: Lewis kirjoitti romaaneja Yhdysvaltojen pikkukaupunkien elämästä ja niiden itseensä tyytyväisistä asukkaista. Hän kuvasi uudenaikaisia työssä käyviä naisia ja kirjoitti rotukysymyksestä ollen näissä asioissa aikalaisiaan edellä.


title: Pearl S. Buck

text: Pearl S. Buck (alk. Pearl Comfort Sydenstricker; 26. kesäkuuta 1892 Hillsboro, Länsi-Virginia – 6. maaliskuuta 1973 Danby, Vermont) oli yhdysvaltalainen kirjailija, jolle myönnettiin Nobelin kirjallisuuspalkinto vuonna 1938.


title: Pearl S. Buck

text: Pearl S. Buck vietti lapsuutensa Kiinassa lähetyssaarnaajavanhempiensa kanssa ja oppi kiinaa ensimmäisenä kielenään. Hän kävi lapsena koulua Shanghaissa. Hän opiskeli Yhdysvalloissa, mutta palasi aikuisiällä Kiinaan lähetystyöntekijänä ja opettajana ja asui siellä amerikkalaissyntyisen miehensä ja tyttärensä kanssa. Vuonna 1934 hän palasi poliittisten jännitteiden ajamana Yhdysvaltoihin, erosi ja meni uudelleen naimisiin.


title: Pearl S. Buck

text: Buck julkaisi ensimmäisen teoksensa "East Wind: West Wind" vuonna 1930. Buck kirjoitti yli sata teosta: lastenkirjoja, romaaneja, novelleja ja tietokirjoja. Monet teokset pohjautuvat hänen omiin kokemuksiinsa. Tunnetuin teos on "Hyvä maa" ("The Good Earth", 1931), josta hänelle myönnettiin vuonna 1932 Pulitzerin kirjallisuuspalkinto. Kirjat käsittelevät naisia, tunteita, adoptiota ja Aasiaa, etenkin Kiinaa ja sen perinteitä.


title: Feijoa

text: Feijoa ("Feijoa sellowiana", syn. "Acca sellowiana") on guavan sukulainen, ja joskus sitä kutsutaankin ananasguavaksi.


title: Feijoa

text: Feijoakasvi on pieni hitaasti kasvava ikivihreä puu, joka voi kasvaa 4,5 metriä korkeaksi ja leveäksi. Puuaines on painavaa, kovaa ja haurasta. Lämpimissä maissa puita kasvatetaan myös koristekasveina. Kaksineuvoisilla kukilla on pitkät, punaiset heteet, joiden päässä on paljon keltaista siitepölyä. Kukissa on neljästä kuuteen terälehteä, jotka ovat valkovioletteja. Hedelmän ohella myös kukan terälehdet ovat syötäviä.


title: Feijoa

text: Feijoa pitää lämpimistä kesistä (27–32 °C) ja viileistä talvista. Sitä kasvatetaan niillä alueilla, joilla lämpötila pysyy yli −9 °C:ssa. Viileys on kasville tärkeää, sillä jos lämpötila ei laske nollan alapuolelle yli viideksikymmeneksi tunniksi, kasvi kukkii heikosti. Myös hedelmän maku on huomattavasti parempi niillä alueilla, joilla on talvella pakkasta. Kasvi kestää myös suolaista maaperää.


title: Feijoa

text: Hapanimelän aromaattista feijoaa syödään sellaisenaan tai käytetään hedelmäsalaatteihin ja leivonnaisiin omenan tapaan soseena tai viipaleina. Hedelmästä voi valmistaa myös marmeladia tai hyytelöä. Tavallisesti hedelmä halkaistaan ja nautitaan lusikalla puolikkaista tai kuoritaan ja paloitellaan jälkiruokiin. Jo raa'assa hedelmässä on hyvin voimakas tuoksu, joka on pitkäkestoinen.


title: Mon

text: Mon voi viitata seuraaviin asioihin:


title: Mic

text: Mic tai MIC voi tarkoittaa seuraavia:


title: Rockooppera

text: Rockooppera on musiikkiesitys perinteisten oopperan tai musikaalin muodossa mutta rockmusiikin tyylillä. Kappaleet liittyvät samaan juoneen tai tarinaan. Käsite rockooppera on usein päällekkäinen konseptialbumin, laulusarjan tai rockmusikaalin kanssa. Uudempia muotoja edustavat metalliooppera ja rapooppera.


title: Rockooppera

text: 1960-luvulla eräillä yhtyeillä, kuten The Beatles, The Beach Boys, Procol Harum ja The Moody Blues syntyi idea yhdistää pop- ja rockmusiikkiin klassisen musiikin soittimia. Pian alkoi pop- ja rockyhtyeillä olla enemmän jousi- ja puhallinsektioita. Tämä vaikutti taide- ja progressiivisen rockin kehitykseen. Samalla kyti ajatus kuorojen ja soitinkokoonpanojen yhdistämisestä oopperamaiseksi.


title: Rockooppera

text: Ensimmäisenä rockoopperana pidetään englantilaisen The Who -yhtyeen "Tommya" vuodelta 1969.


title: Rockooppera

text: Green Day kutsuu levyään "American Idiot" rockoopperaksi. Myös My Chemical Romancen "The Black Paradea" on kutsuttu rockoopperaksi ja sitä on verrattu Queenin ”Bohemian Rhapsody” -kappaleeseen.


title: Mus

text: Mus tai MUS voivat tarkoittaa seuraavia asioita:


title: Oph

text: Lyhenne OPH voi tarkoittaa ainakin seuraavia asioita:


title: Com

text: Com ja COM voivat tarkoittaa:


title: Pekka Pohjola

text: Jussi Pekka Pohjola (13. tammikuuta 1952 Helsinki – 27. marraskuuta 2008 Helsinki) oli suomalainen säveltäjä ja basisti.


title: Pekka Pohjola

text: Pohjola kuului tunnettuun Pohjoloiden musiikkisukuun. Hänen isänsä oli kuoronjohtaja ja sellisti Ensti Pohjola ja setänsä kuoromies ja musiikkipedagogi Erkki Pohjola, toinen setänsä viulisti ja kapellimestari Paavo Pohjola, veljensä viulisti Jukka Pohjola ja tätinsä pianisti Liisa Pohjola. Hänen kolmesta pojastaan Verneri Pohjola on trumpetisti ja Ilmari Pohjola pasunisti. Kapellimestari Sakari Oramo, sellisti Matti Pohjola ja säveltäjä Seppo Pohjola ovat hänen serkkujaan.


title: Pekka Pohjola

text: Pekka Pohjola opiskeli Sibelius-Akatemiassa klassista pianon- ja viulunsoittoa. Hän teki päätöksen rockmuusikoksi siirtymisestä osallistuttuaan vuonna 1972 Kuopion viulukilpailuun. Hän sovelsi klassisen musiikin opintojaan myöhemmin muun muassa säveltämällä kaksi sinfoniaa ja laajoja orkesteriteoksia sekä mm. konserton harmonikalle ja kamariorkesterille.


title: Pekka Pohjola

text: Pohjola nousi maineeseen 1970-luvun alussa Wigwam-yhtyeen basistina. Pohjola teki myös useita fuusiojazz-tyylisiä, hieman fantasiahenkisiä soololevyjä, kuten "Pihkasilmä kaarnakorva", "Harakka Bialoipokku" ja "Keesojen lehto". Nämä albumit ovat maailmanlaajuisesti arvostettuja. Soolouransa lisäksi Pohjola soitti 1970-luvulla Jukka Tolosen yhtyeessä, Made in Swedenissä ja Mike Oldfieldin Euroopan kiertueella. Oldfield myös tuotti "Keesojen lehto" -albumin ja soitti sillä useita instrumentteja. 2000-luvulla Pohjola konsertoi yhdessä XL:n ja poikiensa Verneri ja Ilmari Pohjolan kanssa. Vuonna 1977 perustettu Pekka Pohjola Group konsertoi vuoteen 2002 ja oli yksi suomalaisen fuusiojazzin tärkeimmistä tekijöistä.


title: Pekka Pohjola

text:
Eräs sivujuonne Pohjolan uralla oli kiinnitys Lapinlahden Lintujen kokoonpanoon.
Pohjola soitti ja tuotti yhdessä Lido Salosen kanssa kuusi Hanna Ekolan albumia, joista viimeiseksi jäi Ekolan 2009 keväällä ilmestynyt levy "Helmi". Pohjolan viimeiseksi studiosessioksi jäi Ekolan "Helmi"-albumin raita ”Kaipaus”, jossa Pohjola soitti bassoa. Hän kuoli marraskuussa 2008 epilepsiakohtaukseen kotonaan Helsingissä.


title: Pekka Pohjola

text: Kriitikko Jukka Haurun mukaan Pohjolan "musiikin tunnistaa jykevistä bassolinjoista, jotka nousevat ja laskevat suomalaisen tasaisesti kuin vuodenajat. Muita pohjolamaisuuden määreitä ovat harmonisuus, tasarytmisyys, kurinalaisuus, sarjakuvamaisuus, toisto, yksinkertaisuus, jopa naiivius – kaikki kirosanoja mutkikkaalle änkyrämodernismille".


title: Pekka Pohjola

text: Pohjola sai vuoden 2004 Suomen Jazzliiton Yrjö-palkinnon.


title: Ruoska (yhtye)

text: Ruoska on Juvalta kotoisin oleva industrial metal -yhtye. Yhtye on perustettu vuonna 2002. Ruoskan musiikkityyli on vahvasti Rammstein -vaikutteista. Yhtyeen jäsen itse sanoo: "Rammsteinissa on oikeaa asennetta, joten miksi me tehtäisiin mitään huonommin". Ruoskan tuotantoa on myös soitettu Rammsteinin laulajalle Till Lindemanille, joka on sanonut pitävänsä siitä.


title: Ruoska (yhtye)

text: Suurin osa Ruoskan jäsenistä on soittanut aikaisemmin Natsipaska-nimisessä punk-henkisessä huumorirockyhtyeessä. Ruoska ei kuitenkaan ole musiikillisesti Natsipaska-yhtyeen seuraaja. Lisäksi laulaja Patrik Mennander ja entinen Ruoskan kitaristi Kai Ahvenranta ovat olleet aikaisemmin mikkeliläisessä hard rockia, heavy metalia, goottimetallia ja death metalia soittavassa yhtyeessä nimeltä Reduced To Ash. Patrik Mennander on käväissyt myös lappeenrantalaisessa Tolkien-metallibändi Battleloressa.


title: Ruoska (yhtye)

text: Vuonna 2002 Ruoska levytti ensimmäisen levynsä "Kuori" ja sai levytyssopimuksen Kråklund Recordsilta. Kråklundilla nauhoitettiin myös albumit "Riisu" (2003) ja "Radium" (2005). Ennen neljännen levyn julkaisua yhtye vaihtoi Kråklundilta monikansallisen EMI:n suojiin, ja julkaisi kesäkuussa 2006 Albumin "Amortem". Ruoska julkaisi 9. huhtikuuta 2008 uuden studioalbumin nimeltään "Rabies". Albumin musiikkia kuvailtiin "huomattavasti edeltäjäänsä rankemmaksi ja omituisemmaksi". Yhtye julkaisi levyltä kuunneltavaksi "Pirunkieli"-nimisen nettisinglen Myspace-sivustollaan 5. joulukuuta 2007, ja single julkaistiin digitaalisissa musiikkikaupoissa 26. joulukuuta. 30. tammikuuta 2008 julkaistiin "Rabies" -albumin toinen single "Helvettiin jäätynyt". Levy sisälsi itse nimikappaleen lisäksi kaksi MC Raaka Peen remiksausta kappaleista "Irti" ja "Kosketa" "Radium"-albumilta.


title: Ruoska (yhtye)

text:
Myös "Lihaa vasten lihaa"-kappale julkaistiin ilmaiseksi ladattavana Ruoskan MySpace-sivustolla musiikkivideo-kilpailua varten, jossa fanit saavat itse tehdä kappaletta varten videon, joista Ruoska valitsee parhaan. Albumin julkaisupäivänä lähti radiojakoon "Ei koskaan" -single, josta tehtiin myös musiikkivideo.
Yhtye pukeutuu esiintyessään mustiin mittatilaustyönä tehtyihin univormuihin. Ruoska vaihtoi rumpaliaan 18. heinäkuuta 2009 pidetyssä Motopark Festival -tapahtumassa, jossa entinen rumpali Sami Karppinen soitti viimeisen kerran "Tuonen viemää" -kappaleen aikana. Rumpalina toimi jonkin aikaa mikkeliläinen rumpujen soiton opettaja Timo Laatikainen. Nykyään rumpuja soittaa Sami Karppisen veli, Teemu Karppinen.


title: Ruoska (yhtye)

text: Levytyssopimus EMI:n kanssa loppui vuonna 2009 ja yhtyeellä ei ole voimassa olevaa levytyssopimusta. EMI:llä oli vielä optio yhteen levyyn Rabies-levyn jälkeen, mutta se jätettiin materiaalin puutteen vuoksi käyttämättä. Uutta materiaalia ollaan työstetty demojen muodossa Mikkelin Kaupunkilehden haastattelun mukaan (nro 30/2011). Yhtye esiintyy tällä hetkellä harvakseltaan, viimeksi LetkuRock 2013 -festivaalilla. Vuonna 2014 Ruoskan viralliset kotisivut lakkautettiin.


title: Ruoska (yhtye)

text: Joulukuussa 2017 Ruoska teki paluun soittamalla kaksi konserttia, ensimmäisen Pakkahuoneella Tampereella ja toisen Nosturi-klubilla Helsingissä. Konsertit olivat osa MetalOrgy-tapahtumaa. Lukuun ottamatta Kai Ahvenrantaa yhtye soitti alkuperäisellä kokoonpanolla.


title: Bassobaritoni

text: Bassobaritoni on basson ja baritonin väliin sijoittuva toiseksi matalin miesääni. Bassobaritoni yltää yleensä bassoa korkeammalle, mutta bassolla on laajempi ja vahvempi alarekisteri kuin baritonilla, pystyen kuitenkin laulamaan sujuvasti keskirekisterissä. Tyypillinen bassobaritoni yltää suuresta F:stä aina yksiviivaiseen E:hen (e¹) asti, jotkut jopa yksiviivaiseen F#:ään (f#¹).


title: Bassobaritoni

text: Oopperassa bassobaritonien tyypillisiä rooleja ovat mm. viisaat sankarihahmot, ylväät kuninkaat, synkät juonittelijat sekä myös vähän yksinkertaiset, huvittavat, hyvinsyöneet isännät.


title: Squier

text: Squier on Fenderin alamerkki, joka valmistaa halvempia versioita Fenderin kitaramalleista, kuten Stratocasterista, Telecasterista, Mustangista ja Toronadosta. Squier valmistaa myös omia versiotaan Fenderin sähköbassoista.


title: Squier

text: Squier on Fenderin "karvalakkibrändi" samalla tavoin kuin Epiphone puolestaan Gibsonin, ja Squierit on tähdätty nimenomaan aloitteleville muusikoille. Vaikka Squiereita ei aina arvostetakaan kovin paljoa, monet ammattimuusikot käyttävät Squier-merkkisiä kitaroita. Squierit on yleensä valmistettu jostain halvemmasta puulajista (mm. agathis) kuin kalliimmat kitarat, ja tallan osat ovat valuterästä työstetyn teräksen sijaan. Kaikkein halvimmat Squierit valmistetaan laminoidusta puusta (vanerista). Laminoidussa puussa on etunsa kitaroiden massatuotannossa, sillä laminoitua puuta voidaan työstää nopeammin kuin kokopuuta (kokopuu vaatii pitkän ja vaativan esikäsittelyn), ja siinä voidaan käyttää enemmän koneellisia tuotantovaiheita kuin kokopuussa. Laminointi on myös edullista, eikä siinä käytettävän puun tarvitse olla priimaa.


title: Squier

text: Toisin kuin Fender, jonka tuotantolaitokset ovat USA:ssa, Japanissa ja Meksikossa, Squierin tehtaat toimivat Aasiassa. Kitaroista valmistetaan pääasiassa kahta sarjaa, jotka ovat Standard ja hieman halvempi Affinity, jota sanotaan maailman parhaaksi aloittelijakitaraksi. Squier aloitti toimintansa vuonna 1982. Ensimmäiset Squierit valmistettiin Japanissa, ja niitä pidetään nykyään laadultaan vähintään samantasoisena kuin Yhdysvalloissa tuolloin valmistettuja Fendereitä. Näistä kuuluisin sarja oli Squier JV Stratocaster.


title: Squier

text: Nykyään Squiereita valmistetaan Indonesiassa ja Kiinassa. Squiereita on valmistettu myös Etelä-Koreassa ja joitakin vuosia Squier II -nimellä Intiassa. Korean Squierit ovat hyvässä maineessa, mutta Intiassa valmistettuja Squier II -kitaroita pidetään erittäin heikkolaatuisina.


title: Squier

text: Fender siirsi kalleimpien halpamalliensa tuotannon 1990-luvun alussa Meksikoon, Ensenadan kaupungissa sijaitsevaan nykyaikaiseen soitintehtaaseen. Näistä malleista käytetään nimeä "Fender Mexican", ja niillä Fender halusi lunastaa takaisin japanilaisten laatutuotteiden imagon sekä parantaa mainettaan halpakitaramarkkinoilla. Fender Mexicanit valmistetaan kokopuusta nykyaikaisilla työstökoneilla, ja niiden metalli- ja sähköosat tuodaan Fenderin Kalifornian tuotantolaitoksilta. Sähköosissa tosin käytetään usein halvempia - ja heikkolaatuisia potentiometrejä ja mikrofoninvalitsimia - kuin varsinaisissa USA-Fendereissä. "Fender Mexican" -mallit ovat asteen halvempia kuin yhdysvaltalaiset standardimallit ja erittäin suuressa suosiossa myös ammattimuusikoiden keskuudessa. Oman luokkansa Fenderin kitaramallistossa ovat Kaliforniassa valmistetut American Standard, American Deluxe, ja American Vintage. Myös monet artistien nimikkomallit valmistetaan Kaliforniassa.


title: Squier

text: Squieria on valmistettu myös Yhdysvalloissa. Tämä malli on hyvin harvinainen. Joissakin näissä malleissa on sarjanumeron kohdalla merkintä E = Eighties (1980s), ja N = Nineties (1990s), merkiksi vuosimallista. Squierin valmistus lopetettiin Japanissa ja tuotanto oli tarkoitus siirtää Meksikoon. Meksikon tehtaiden tulipalotuhojen takia kyseinen malli valmistettiin Yhdysvalloissa. Tuotantoa oli n. 8 kk ajan vuosina 1989-1990. Kitarassa lukee Squier by Fender. Made in U.S.A


title: Kivakurkku

text: Kivakurkku ("Cucumis metuliferus") on kurkkujen ("Cucumis") sukuun kuuluva köynnöskasvi, joka voi kasvaa 1,5 metriä pitkäksi. Sitä kutsutaan myös nimillä "kiwano", "hyytelömeloni" ja "sarvimeloni". Kivakurkun hedelmän mehukkaan hyytelömäisen vihreän hedelmälihan voi syödä sellaisenaan puolikkaista tai lohkoista lusikalla. Se tarjotaan kylmänä tai huoneenlämpöisenä. Makua voi korostaa ripauksella sokeria. Hedelmän voi sekoittaa salaatteihin, pirtelöihin, booleihin tai tarjota jäätelön kastikkeena. Koristeellista kuorta kannattaa käyttää "tarjoiluastiana".


title: Otava (tähtikuvio)

text: Otava on Ison karhun seitsemän näkyvimmän tähden muodostama kauhaa muistuttava tähtikuvio. Pohjoisille kansoille Otava oli taivaan tärkeimpiä, ellei tärkein tähdistö. Muinaiskreikkalaisten tähtitieteestä tuli kansainväliseksi kehittyneen tähtitieteellisen standardin perusta. Tällöin Otava alettiin katsoa Ison karhun osana olevaksi asterismiksi. Siitä huolimatta monet kansat ovat pitäneet kiinni Otavan erityisasemasta kielessään ja kulttuurissaan.


title: Otava (tähtikuvio)

text: Suomalaiset nimesivät tähtikuvion otavaksi kutsutun avonaisen kalaverkon mukaan. Otava ('otavainen') mainitaan myös Kalevalassa ja Kantelettaressa.


title: Otava (tähtikuvio)

text: Tässä on muutamia muiden kansojen nimiä Otavalle:


title: Otava (tähtikuvio)

text: Lisäksi Otavan eri osat ovat saaneet merkityksiä. Pawnee-intiaanit näkivät neljän tähden neliössä paarit. Irokeešit ja muut tasankointiaanit näkivät karhun ja metsästäjät. Neliö oli toisista intiaaneista karhu, jota seurasivat kahvan kolme karhunpentua tai metsästäjää. Eräät tutkijat ovat esittäneet epäilyjä, että tähtikuvion nimeäminen karhuksi olisi eurooppalaista vaikutusta.


title: Otava (tähtikuvio)

text: Kahvan neljä tähteä näyttivät itäintialaisista kanootilta. Samoin jotkut eteläisemmän Pohjois-Amerikan intiaanit näkivät Otavassa kanootin, mutta toiset kutsuivat sitä vain ”seitsemäksi”.


title: Otava (tähtikuvio)

text: Negrospirituaali ”Follow the Drinking Gourd” (suom. ”seuraa juomakauhaa”) sisältää kätketyn viestin: Etelävaltioista karanneiden orjien tuli ”seurata juomakauhaa” eli Ison Karhun tähdistöä, sillä sirkumpolaarisena se osoitti aina pohjoiseen, kohti Pohjoisvaltioita, joissa orjuus oli kielletty.


title: Otava (tähtikuvio)

text: Otavan tähdet tunnetaan arabialaisperäisillä nimillä (”kauhan” kulhosta kahvaan päin lukien) Dubhe, Merak, Phecda, Megrez, Alioth, Mizar ja Alkaid. Mizarin lähellä on pieni himmeä tähti Alcor, joka tunnetaan nimellä Silmänkoettaja. Perinteen mukaan ihmisen näköaisti on hyvä, jos hän kykenee erottamaan Silmänkoettajan: nämä tähdet on tervesilmäisen ihmisen helppoa erottaa toisistaan. Arabit kutsuivat Mizaria ja Alcoria "hevoseksi ja ratsastajaksi".


title: Otava (tähtikuvio)

text: Kiinan vuosituhansia vanhan, katkeamattoman historian aikana Otavan tähdet on nimetty moneen kertaan. Otavan nimi on joko "Pohjoisen vakan seitsemän tähteä" (北斗七星 běidǒu qīxīng) tai "Pohjoisen vakan yhdeksän tähteä" (北斗九星 běidǒu jiǔxīng), riippuen yhteydestä ja käytöstä. Kaksi ylimääräistä tähteä ovat nimeltään ”Vasen avustaja” ja ”Oikea avustaja”. Vanhojen tekstien mukaan ne sijaitsevat Mizarin molemmin puolin. Vasen avustaja on Alcor. On loogista olettaa, että jossain vaiheessa menneisyydessä, kun yhdeksän tähden konsepti syntyi, Mizar B on ollut niin kaukana Mizarista, että se on näkynyt paljain silmin yhtä selvästi kuin Alcor yhä näkyy.


title: Otava (tähtikuvio)

text: Seuraavassa taulukossa "Tähden nimi" on tähden aitokiinalainen nimitys. "Esoteerisia nimiä" pidetään Intian buddhalaisten munkkien vaikutuksesta syntyneinä. Niitä käytetään kiinalaisen astrologian ja fengshuin eri menetelmissä. Luoshu-tähdet ovat Luoshun eli "Luojoen kaavion" yhdeksän numeron nimet.


title: Otava (tähtikuvio)

text: Otava on sirkumpolaarinen tähtiryhmä eli se sijaitsee niin lähellä pohjoista taivaannapaa, että se pysyy aina horisontin yläpuolella suuressa osassa pohjoista pallonpuoliskoa, muun muassa melkein koko Euroopassa. Siksi Otavalla on ollut kaksi pääasiallista merkitystä pohjoisen pallonpuoliskon ihmisille:


title: Otava (tähtikuvio)

text: Pohjantähti nimensä mukaisesti näyttää pohjoisen suurinpiirteisen suunnan. Kun Merakista vedetään Dubhen kautta suora viiva ja sitä seurataan noin viisi kertaa Merakin ja Dubhen välinen matka, päädytään Pohjantähteen. Pohjantähden paikantaminen on auttanut ihmisiä suunnistamaan tähtikirkkaina öinä ilman Auringon ja Kuun opastusta.


title: Otava (tähtikuvio)

text: Koska maa pyörähtää tähtien suhteen neljää minuuttia vaille vuorokaudessa, Otava on samanakin kelloaikana eri vuodenaikoina eri asennossa niin, että sen kahva osoittaa eri ilmansuuntaan. Tämän ilmiön pohjalta eri kansat kehittivät ajanlaskumenetelmiä. Se vaikutti olennaisesti kiinalaisen tähtitieteen käsitteisiin, jotka ovat yhä käytössä.


title: Otava (tähtikuvio)

text: Yleisluontoisin ja siten ehkä vanhin kiinalainen taivaankannen jako on "viisi ilmansuuntaa". Taivaan keskustassa on ”kolme aitausta”. Niissä ovat sirkumpolaariset tähdet. Keskustan ympärillä ovat neljä tähdistöä, joista jokainen kattaa yhden ilmansuunnan. Idässä on Sinivihreä lohikäärme, etelässä Punainen lintu, lännessä Valkoinen tiikeri ja pohjoisessa Musta kilpikonna. Keväällä Otavan kahva osoittaa auringonlaskun aikaan itään, kesällä etelään, syksyllä länteen ja talvella pohjoiseen. Näin ilmansuunnat ja vuodenajat liitettiin toisiinsa.


title: Otava (tähtikuvio)

text: Tarkempi määrittely tehtiin jakamalla horisontti kahteentoista osaan, jotka nimettiin "maallisiksi oksiksi" zi, chou, yin, mao, chen, si, wu, wei, shen, you, xu ja hai. Nimiä käytetään kuukausista, joina Otavan kahva osoittaa niitä, sekä kyseisistä ilmansuunnista.


title: Nuorakeraaminen kulttuuri

text: Nuorakeraaminen kulttuuri tai vasarakirveskulttuuri on kivikauden neoliittisella kaudella laajalla alueella vallinnut kulttuuri. Siitä on käytetty myös nimitystä indoeurooppalainen sotakirveskulttuuri. Se levisi laajalle alueelle ihmisten muuttoliikkeen mukana Pohjois-, Keski- ja Itä-Euroopassa 3000- ja 2000-luvuilla eaa. Suomessa nuorakeraamisesta kulttuurista käytetään nimitystä vasarakirveskulttuuri ja se vallitsi Suomessa noin vuosina 3200–2600 eaa.


title: Nuorakeraaminen kulttuuri

text: Nuorakeraaminen kulttuuri oli varhaisin maanviljelykulttuuri Valko-Venäjän ja Baltian seuduilla Dneprin länsipuolella noin 2800 eaa.


title: Nuorakeraaminen kulttuuri

text:
Nuorakeraaminen kulttuuri alkoi levitä myöhäisellä neoliittisella kaudella. Se kukoisti kuparikaudella sekä pronssikaudella eri alueilla 3200/2900 eaa. – n. 2300/1800 eaa. Ruotsissa ja Norjassa oli venekirveskulttuuri noin 2800 eaa. alkaen.
Läntisessä keskisessä Itä-Euroopassa kulttuuriin liittyi palloamforakausi 3400–2800 eaa. sekä Badenin kulttuuri 3600–2800 eaa.


title: Nuorakeraaminen kulttuuri

text: Nuorakeraamiset kulttuurit saivat nimensä nuoramaisilla painanteilla koristelluista saviastioista. Toinen nimitys, sotakirveskulttuurit (Suomessa vasarakirveskulttuuri), viittaa erityisiin taitavasti muotoiltuihin, monesti venemäisiin kivikirveisiin. Niitä on arveltu joko sota-aseiksi tai kulttiesineiksi. Ne ovat kuparikirveiden jäljitelmiä.


title: Nuorakeraaminen kulttuuri

text: Nuorakeraamista kulttuuria on kutsuttu myös yksittäishautakulttuuriksi. Vainajat haudattiin kukin omaan kuoppahautaan, miehet vasemmalle ja naiset oikealle kyljelleen, pää etelään. Joskus haudan päälle kasattiin kumpu mutta ei aina.


title: Nuorakeraaminen kulttuuri

text: Nuorakeraamisissa kulttuureissa harjoitettiin maanviljelyä ja karjanhoitoa. On arveltu, että kulttuurimuodolla olisi ollut yhteys indoeurooppalaisten kielten leviämiseen Euroopassa. Kulttuurin uskottiin levinneen laajalle alueelle migraation tai kansojen vaellusten myötä. Nykytutkijoista muun muassa Andrew Sherratt ja Ian Hodder näkevät nuorakeraamisessa kulttuurissa pikemminkin uuden uskonnon ja ideologian leviämisen.


title: Nuorakeraaminen kulttuuri

text: On yritetty selvittää myös antropologian avulla, tutkimalla hautalöytöjä, liittyikö nuorakeraamisen kulttuurin leviäminen kansojen vaellukseen. Muun muassa Baltiassa on löydetty nuorakeraamisen kulttuurin haudoista eri ihmistyyppejä jokseenkin samassa suhteessa kuin ajallisesti ja paikallisesti läheisistä toisten kulttuurien haudoista. Muun muassa antropologi Raissa Denisovan (1978) mukaan tämä tukee päätelmää, että nuorakeraamiseen kulttuuriin siirtyminen ei ole merkinnyt uuden väestön saapumista.


title: Nuorakeraaminen kulttuuri

text: Nuorakeraaminen kulttuuri eli vasarakirveskulttuuri tai venekirveskulttuuri saapui Lounais-Suomeen noin 2800–2500 eaa. Koillis-Puolasta ja Baltiasta . Tämän kulttuurimuutoksen on usein tulkittu merkinneen uuden väestön saapumista Suomeen, sillä monet nuorakeraamisen kulttuurin tavat poikkesivat huomattavasti alueella aiemmin vaikuttaneen kampakeraamisen kulttuurin piirteistä, mitkä kohtaamisen seurauksena vähenivät merkittävästi. Tästä syystä vasarakirveskulttuurin ja rannikolla asuneen kampakeraamisen kulttuurin kohtaamisen on arveltu olleen väkivaltainen ja seurauksena olisi ollut kampakeraamisen väestön vähentyminen lähes sukupuuton partaalle. Tämän rannikon kampakeraamisen kulttuurin kohtaloksi koituneen tapahtuman on katsottu näkyvän yhä suomalaisten genetiikassa pullonkaulana, koska sitä on vaikea sijoittaa Suomen asutushistorian muuhun vaiheeseen.


title: Nuorakeraaminen kulttuuri

text: Nuorakeraaminen kulttuuri levisi Suomen lounais- ja eteläosaan suurin piirtein Kokkolan, Tampereen ja Viipurin kautta kulkevan linjan eteläpuolelle. Nuorakeraaminen kulttuuri asui keskieurooppalaisten esikuviensa tavoin paalurakenteesta ja oksapunoksista tehdyissä majamaisissa asumuksissa joissa katto oli tehty oljista. Näin nuorakeraaminen kulttuuri toi Suomeen uuden asumustyypin, majan, aiempien alueella vaikuttaneiden kulttuurien asuessa kotamaisissa asumuksissa. Nuorakeraaminen kulttuuri erotti hyvin jyrkästi Suomen alueen lounais- ja eteläosat sisämaasta. Jako jatkui myöhemmissä kulttuureissa aina rautakaudelle asti. Nuorakeraamiset ihmiset eivät haudanneet vainajiaan kampakeraamisesta kulttuurista tuttuihin punamultahautoihin, vaan yksittäishautoihin ns. hocker-asentoon (kyyrypolviasento, jossa vainaja makaa vasemmalla kyljellään). Saviastiat kampakeraamisia astioita pienempiä ja pyöreitä ja niukkakoristeisia. Astian yläreuna koristeltiin usein nuorapainanteilla, kalanruotokuvioilla tai vinoviivavyöhykkeillä.


title: Nuorakeraaminen kulttuuri

text: Kulttuurin asuinpaikat sijaitsevat vesistöjen lähellä. Ilmeisesti vesistöt olivat tärkeitä kulkureittejä. Niihin aikoihin kulkijoiden käytössä oli lähinnä koverrettu ruuhi tai nahkapohjainen vene – lautaveneitä ei ollut vielä . Löytöpaikat painottuvat Etelä- ja Länsi-Suomeen.


title: Nuorakeraaminen kulttuuri

text: Arkeologi Heikki Matiskaisen mukaan nuorakeraaminen kulttuuri saapui Suomeen uuden väestön mukana, kun taas Jukka Luoto uskoo kulttuurin levinneen aikaisemman väestön keskuuteen ilman merkittäviä väestöjen siirtymisiä.


title: Nuorakeraaminen kulttuuri

text: Usein on arveltu, että nuorakeraaminen kulttuuri toi maanviljelyn ja karjanhoidon Suomeen, mutta tästä ei ole löydetty selkeitä todisteita. Astioissa ei ole jälkiä viljan säilyttämisestä eikä maaperästä löydy viljelykasvien siitepölyä. Asuinpaikat ovat usein niittyjen lähellä, mikä voisi viitata eläinten laiduntamiseen. Ensimmäiset merkit vuohista Suomessa ovat nuorakeraamisen kulttuurin ajalta.


title: Nuorakeraaminen kulttuuri

text: Vasarakirveet tehtiin kivestä. Kiveen porattiin reikä ehkä luulla. Kirveet olivat jäljitelmiä kupariaseista, jotka olivat jo käytössä Kaakkois-Euroopan kalkoliittisissa kulttuureissa. Joihinkin vasarakirveisiin oli jopa tehty metalliaseeseen valumuotin reunoista jäänyttä jälkeä muistuttava harjanne. Kiveen tehtyyn reikään laitettiin varsi, josta asetta on pidetty. Reikä oli monissa vasarakirveissä niin pieni, että varren piti olla ohut. Myös reiän reunat ovat saattaneet olla niin ohuet, että ase helposti murtui taistelussa. On arveltu muun muassa näiden syiden perusteella, että lähinnä aseella osoitettiin statusasemaa tai että ase oli kulttiesine. Työntekoa varten olivat reiättömät kivikirveet.


title: Nuorakeraaminen kulttuuri

text: Yksi nuorakeraamisen kulttuurin alaperinne, Fatjanovo-Balanovon kulttuuri Venäjällä 3200–2300 eaa. (), oli nuorakeraamisen kulttuurin itäinen haara. Sen alue ulottui Pihkova-järveltä Keski-Volgalle ja Pohjois-Volgalle. Se jakaantui läntiseen Fatjanovon ja itäiseen Balanovon kulttuureihin.


title: Isovilistäjä

text: Isovilistäjä ("Traversia lyalli") on sukupuuttoon kuollut, varpuslintuihin kuulunut, maailman pienin tunnettu lentokyvytön lintu. Lintulajin nimenä on aikaisemmin ollut nykyisten nimistösääntojen vastainen nimi Stephensaarten kalliopeukaloinen. Ennen nykyistä nimeä se tunnettiin nimellä stephensaarenvilistäjä ("Traversia insularis").


title: Isovilistäjä

text: Lajin ulkonäkö tunnetaan vain kissan tappamien yksilöiden nahkoista. Peukaloista muistuttavalla lajilla oli lyhyet, pyöreäpäiset siivet ja erittäin lyhyt (17 mm) pyrstö. Koiraat olivat naaraita pienempiä. Siiven pituus 46-49 mm ja nokka 17 mm. Nilkan pituus 19–20 mm, keskivarvas 20–21 mm. Heimosta tunnetaan kaikkiaan 7 lajia, joista jopa 5 on kuollut sukupuuttoon. Mustarotta ("Rattus rattus") ja polynesianrotta ("Rattus exulans") ovat syypäinä useimpiin näistä sukupuutoista.


title: Isovilistäjä

text: Laji löydettiin eristäytyneenä Uuden-Seelannin Etelä- ja Pohjoissaaren väliseltä pieneltä Stephen-saarelta, jonka pinta-ala on vain 2,6 km². Saaren majakanvartijalla nimeltään "David Lyall" oli kissa, jonka nimi oli "Tibbles". Tämä kissa kantoi useammissa erissä isännälleen linnun 17 viimeistä yksilöä. Viimeinen yksilö kuoli vuonna 1894. Fossiilisten löytöjen perusteella on voitu päätellä, että laji on aikaisemmin asuttanut myös Uuden-Seelannin pääsaarta. Tämä asettaisi kyseenalaiseksi tiedon sen endeemisyydestä juuri mainitulla saarella. Lintu on yksi niistä 33:sta lintulajista, joiden kotikissan tiedetään tappaneen sukupuuttoon.


title: Isovilistäjä

text: Majakanvartija näki lajin elävänä hieman ennen sen lopullista katoamista ainoastaan kaksi kertaa, jolloin se pakeni kallionkolosta juosten ja vaikutti hyvin nopeasti liikkuvalta hiireltä.


title: Isovilistäjä

text: Lajin arvellaan olleen hämäräaktiivinen hyönteissyöjä.


title: Columba

text: Columba voi tarkoittaa seuraavia asioita:


title: Carina

text: Carina voi tarkoittaa seuraavia:


title: Lepus

text: Lepus voi tarkoittaa ainakin seuraavia asioita:


title: Roger Martin du Gard

text: Roger Martin du Gard (23. maaliskuuta 1881 Neuilly-sur-Seine, Ranska – 22. elokuuta 1958 Sérigny, Ranska) oli ranskalainen kirjailija, jolle myönnettiin Nobelin kirjallisuuspalkinto vuonna 1937.


title: Roger Martin du Gard

text: Martin du Gard syntyi lähellä Pariisia varsin varakkaaseen virkamiessukuun. Hän valmistui École de Chartresista vuonna 1908 ja julkaisi esikoisteoksensa "Denevir" jo samana vuonna. Ensimmäinen maailmansota keskeytti osittain Martin du Gardin kirjailijantyön, hän palveli useilla eri rintamilla. 1920-luvulla kirjailija muutti Pariisista pieneen Bellêmen tajaamaan, jossa hän vietti lähes erakon elämää. Hän palasi perheineen takaisin Pariisiin, mutta joutui toisen maailmansodan aikana pakenemaan saksalaisten valtaamasta kaupungista.


title: Roger Martin du Gard

text: Martin du Gard oli opiskellut vanhojen kirjoitusten tutkimusta, ja toi töihinsä hämmästyttävän määrän tarkkoja yksityiskohtia. Sosiaalisen ympäristön vaikutus yksilön kehitykseen on monien hänen kirjojensa kantava teema, ja häntä pidetään 1800-luvun realismin ja naturalismin perinteen jatkajana. Martin du Gardin tunnetuin teos on kahdeksanosainen sarja "Thibault’n suku" (Les Thibault), josta on suomennettu kuusi osaa.


title: Roger Martin du Gard

text: Martin du Dugardin teoksia ovat muun muassa:


title: KOM-teatteri

text: KOM-teatteri on vuonna 1971 Helsingissä perustettu teatteri. Sitä ennen se vaikutti vuoden ajan itsenäisenä ryhmänä Svenska teaternin sisällä. KOM-teatteri on toiminut myös musiikkiryhmänä ja se kuuluu Suomessa 1970-luvulla vaikuttaneen poliittisen laululiikkeen merkittävimpiin nimiin yhdessä Agit Propin kanssa.


title: KOM-teatteri

text: KOM-teatteri on julkaissut yhteensä 12 studioalbumia. Niistä tunnetuimpia ovat 1970-luvun alkupuoliskolla tehdyt levytykset, jotka sisältävät poliittisia- ja työväenlauluja. Myöhemmät albumit koostuvat lähinnä teatterimusiikista.


title: KOM-teatteri

text: KOM-teatteri perustettiin alun perin kiertäväksi teatteriksi ja sen yhtenä päämääränä oli tavoittaa laitosteatterin ulkopuolelle jäävä yleisö. Vakituiset tilat KOM-teatteri hankki vasta vuonna 1978. Nykyiset tilat Helsingin Kapteeninkadulla ovat olleet käytössä vuodesta 1984. Teatterinjohtajana on vuodesta 1979 lähtien toiminut Pekka Milonoff. Elokuussa 2014 tehtävässä aloittavat Lauri Maijala ja Juho Milonoff.


title: KOM-teatteri

text: Vuosien varrella on ohjelmistossa ollut klassikkonäytelmiä, näytelmäsovituksia kirjoista ja uusia kotimaisia esityksiä. KOM-teatteri on esittänyt muun muassa Anton Tšehovin, Bertolt Brechtin ja Väinö Linnan tuotantoa. Lisäksi ohjelmistoon on kuulunut useita Kaj Chydeniuksen tuottamia musiikkinäytelmiä. 1970-luvun tunnettuja KOM-teatterilaisia ovat muun muassa Kaisa Korhonen, Sulevi Peltola, Rea Mauranen, Erkki Saarela, Heikki Kinnunen, Tapio Aarre-Ahtio ja Sinikka Sokka.


title: KOM-teatteri

text: "KOM-teatteri 35 vuotta" on televisio-ohjelma, joka sai ensiesityksensä Yle TV2:n "Estradilla"-sarjassa joulukuussa 2007. Ohjelma on kooste Helsingin Kulttuuritalolla 14.–15. tammikuuta 2006 järjestetyistä "Porvari valvoo" -nimisistä juhlakonserteista. Niissä esitettiin lauluja ja näytelmäkatkelmia KOM-teatterin 35-vuotiselta taipaleelta. Taltiointi oli tarkoitettu alun perin teatterin omaan käyttöön, mutta kun "Helsingin Sanomat" julkaisi mittavan ja ylistävän arvion juhlakonserteista, herätti se myös Yleisradion kiinnostuksen. Tuotannon ohjasi Erkki Pohjanheimo.


title: KOM-teatteri

text: Vuonna 2018 KOM-teatterissa olivat kiinnitettynä näyttelijät Vilma Melasniemi, Juho Milonoff, Niko Saarela ja Eeva Soivio Tunnettu pitkäaikainen näyttelijä Marja Packalén jäi eläkkeelle keväällä 2012. Näyttelijä Pekka Valkeejärvi oli osa KOM-teatterin ensamblea kuolemaansa asti.


title: KOM-teatteri

text: Eero Aho - Pedro Ahumada


title: KOM-teatteri

text: Ida-Lotta Backman - Hannu-Pekka Björkman


title: KOM-teatteri

text: Kaj Chydenius - Kalle Chydenius


title: KOM-teatteri

text: Samuli Edelmann


title: KOM-teatteri

text: Ana-Yrsa Falenius


title: KOM-teatteri

text: Kari Hakala - Kari Hietalahti - Kalle Holmberg - Marjorita Huldén


title: KOM-teatteri

text: Ria Kataja - Heikki Kinnunen - Santeri Kinnunen - Kaisa Korhonen - Marja-Leena Kouki - Matleena Kuusniemi


title: KOM-teatteri

text: Rea Mauranen - Vilma Melasniemi - Eero Milonoff - Juho Milonoff - Pekka Milonoff - Juha Muje - Sari Mällinen


title: KOM-teatteri

text: Juhani Laitala - Tapio Liinoja - Tiina Lymi


title: KOM-teatteri

text: Kati Outinen


title: KOM-teatteri

text: Heikki Paavilainen - Marja Packalén - Saara Pakkasvirta - Sanna-Kaisa Palo - Hannu Pelkonen - Sulevi Peltola - Pauli Poranen - Rose-Marie Precht


title: KOM-teatteri

text: Taisto Reimaluoto - Vesa Repo


title: KOM-teatteri

text: Erkki Saarela - Niko Saarela - Vieno Saaristo - Elsa Saisio - Pirkko Saisio - Eeva Soivio - Sinikka Sokka


title: KOM-teatteri

text: Liisi Tandefelt - Markku Toikka


title: KOM-teatteri

text: Liisa Urpelainen


title: KOM-teatteri

text: Pekka Valkeejärvi - Matti Varjo - Tuula Väänänen


title: KOM-teatteri

text: Kirsti Wallasvaara - Tom Wentzel


title: Luigi Pirandello

text: Luigi Pirandello (28. kesäkuuta 1867 Agrigento, Sisilia – 10. joulukuuta 1936 Rooma) oli italialainen kirjailija jolle myönnettiin Nobelin kirjallisuuspalkinto 1934. Pirandello tunnetaan lähinnä näytelmistään, mutta hän kirjoitti myös romaaneja ja novelleja. Teostensa aiheet Pirandello otti kotiseutunsa Sisilian sosiaalisista olosuhteista, kuten köyhyydestä ja sen aiheuttamista jännitteistä. Hän pitää niitä kuitenkin enemmän yksilöllisinä kuin yhteiskunnallisina onnettomuuksina.


title: Luigi Pirandello

text: Pirandellon menestyneimmät näytelmät ovat "Kuusi roolia etsii tekijää" ja "Henrik IV". Näytelmänsä "Kuusi roolia etsii tekijää" perusajatuksen Pirandello sai filosofi Arthur Schopenhauerin ideasta, että ”maailma on mielteeni” eikä objektiivista todellisuutta ole näin olemassakaan. Hän perusti oman teatteriryhmän, joka esitti niitä maailmankiertueella 1925–1928. Pirandello ennakoi 1900-luvun jälkipuoliskon absurdia teatteria.


title: Luigi Pirandello

text: Luigi Pirandello syntyi Agrigenton laitamilla sijaitsevassa kylässä, jonka nimi on Càvasu, (suom. Kaaos). Hänen isänsä Stefano oli varakas ja myös äiti Caterina Ricci Gramito oli varakkaasta perheestä. Vanhemmat olivat Italian yhdistymisen (Il Risorgimento) kannattajia ja isä oli ollut Giuseppe Garibaldin joukoissa. Caterina oli isän asetoverin sisko. Uuden Italian valtion kehitykseen vanhemmat tosin pettyivät.


title: Luigi Pirandello

text: Tuleva kirjailija syntyi kaksi kuukautta etuajassa suuren pinjapuun alle. Isä oli saanut koleratartunnan, mutta salasi sen puolisoltaan ja meni muualle sairastamaan. Kun hän palasi kotiin huonokuntoisena ja valtavasti laihtuneena, hänen vaimonsa järkyttyi niin, että synnytys käynnistyi. Syntynyt lapsi sai nimen Luigi ja oli perheen kuudesta lapsesta toiseksi vanhin. Kirjailija kirjoitti vanhoilla päivillään syntymästään että ”"...putosin kuin tulikärpänen suuren yksinäisen pinjan juurelle maaseudulla missä kasvoi oliivipuita polttavan sinisen taivaan alle..."” Pinjaa pidettiin nähtävyytenä, kunnes se kaadettiin myrskyvaurioiden vuoksi vuonna 1997.


title: Luigi Pirandello

text: Poika jäi pienikokoiseksi ja heiveröiseksi. Hän oli ujo ja varhaiskypsä ja hänellä oli erinomainen muisti. Alusta alkaen hän tunsi itsensä sivustakatsojaksi. Isä Stefano ei halunnut panostaa poikansa koulutukseen ja tämä sai vaatimatonta kotiopetusta. Valtionkouluissa oli isän mielestä liikaa köyhien lapsia ja kirkon ylläpitämiä yksityiskouluja hän ei voinut ajatellakaan. Isä halusi pojastaan kirjanpitäjän yritykseensä, mutta poika inhosi matematiikkaa. Luigi punoi juonen päästäkseen lukemaan rakastamiaan latinaa ja kreikkaa. Hän kertoi isälleen saaneensa matematiikasta hylätyn arvosanan ja tarvitsevansa yksityistunteja. Isä myönsi rahat, mutta poika osti niillä kreikan ja latinan yksityistunteja. Kielten kokeet suoritettuaan hän pääsi klassiseen lyseoon ja petos paljastui. Raivostunut isä tuhosi kotona huonekaluja, mutta antoi pojalleen periksi. Pojan erinomainen koulumenestys oli isän ylpeydenaihe.


title: Luigi Pirandello

text: Pirandello oli jo lapsena kiinnostunut tarinoista ja legendoista ja kirjoitti ensimmäisen näytelmänsä 12-vuotiaana. Perheen palvelijan Maria Stellan kansanomaiset tarinat ruokkivat Pirandellon mielikuvitusta. Niitä hän käytti lähteenä muun muassa novellissa "Mizzarron korppi" ja näytelmässään "Vaihdokas" Hän oli jo lapsena intohimoinen lukija ja luki erityisesti runoutta. Lapsuuden tapahtumat tekivät hänestä katolisen kirkon vastustajan. Pirandello haaveili lapsena merimiespuvusta ja kun viimein sai sen, se oli unelmien täyttymys. Ollessaan se yllään kaupungilla, hän näki kerjäläispojan ja antoi pukunsa tälle. Alushoususillaan hän palasi kotiin, missä hän sai vanhemmiltaan moitteet. Kerjäläispojan äitikin saapui palauttamaan pukua. Pirandello tyrmistyi aikuisten tekopyhyydestä. Merimiespuku on viattomuuden symboli hänen näytelmässään "Vestige gli ignudi, Vaatettaa ne jotka ovat alasti". Pian Luigi osti äidiltään saamillaan rahoilla arpoja ja antoi ne köyhille. Kerjäläispoika voitti Luigin antamalla arvalla pyhimyksen patsaan, mutta pappi julisti Luigin voittajaksi. Luigi itki ja huusi, että ei halua patsasta, mutta se tuotiin juhlasaattueessa kotiin. Äiti ilmoitti, että he eivät patsasta huoli. Tapauksen jälkeen Luigi ei astunut kirkkoon enää koskaan. Hänen tuotannossaan papit esiintyvät aina negatiivisessa valossa. Pyhimyspatsaan tapaus on muokattuna hänen novellissaan "Madonnina".


title: Luigi Pirandello

text: Vuonna 1880 perhe muutti Palermoon, missä Pirandello kävi koulunsa loppuun. Siellä Pirandello rakastui serkkuunsa, mutta suhteesta ei kuitenkaan tullut mitään. 1884 hän kirjautui Palermon yliopistoon. Isä vaati poikansa opiskelevan lakitiedettä, mutta poika suoritti kirjallisuustieteen kursseja ja vähitellen lakiopinnot jäivät kokonaan pois. Seuraavana vuonna hän muutti Roomaan opiskellakseen filologiaa. Pirandello opiskeli Roomassa kaksi vuotta, kunnes riitaantui opettajansa kanssa. Vuonna 1886 hän siirtyi Bonnin yliopistoon opiskelemaan kirjallisuutta. On sanottu, että ilman kahta Saksassa vietettyä vuotta Pirandellosta ei olisi koskaan tullut kirjailijaa. Opiskelu Saksassa tutustutti hänet saksalaiseen filosofiaan ja hänen silmänsä avautuivat sisilialaisen kulttuurin ongelmille. Väitöskirjansa, joka käsitteli Agrigenton murretta hän julkaisi vuonna 1891. Hän ensimmäinen runoteoksensa "Mai Gioconda" ilmestyi vuonna 1889.


title: Luigi Pirandello

text: Vuonna 1894 Pirandello solmi avioliiton isänsä suositteleman nuoren naisen Antonietta Portulanon kanssa. Antonietta oli ujo ja hiljainen ja varakkaan perheen tytär. Hän oli saanut niin vaatimattoman koulutuksen, että ei pystynyt vastaamaan tulevan miehensä kirjeisiin. Sulhasmies kirjoitti morsiamelleen koukeroisia kirjeitä Isosta ja Pienestä Minästä jotka asuivat hänen sisällään, mutta kävivät keskenään katkeraa sotaa. Appiukko Calogero Portolano oli helposti suuttuva mies ja halusi yht´äkkiä perua häät. Luigi joutui myymään nuoren parin kotiin hankitut huonekalut ja palauttamaan myötäjäisrahat. Tuskastuttavan jahkailun jälkeen häät vietettiin lopulta vuonna 1894. Appiukon hahmo on ikuistettu Pirandellon "Ruukku"-novellin don Lollòn hahmossa. Perheeseen syntyi kolme lasta: Stefano 1895, Rosalia 1897 ja Fausto 1899. Perheen talous oli tiukalla ja nuori aviomies hankki tuloja opettamalla italiaa tyttökoulussa, kirjoittamalla novelleja, tekemällä käännöksiä ja perustamalla kirjallisuuslehden.


title: Luigi Pirandello

text: Vuosi 1903 oli Pirandellolle katastrofaalinen. Hän isänsä oli sijoittanut omansa ja Antoniettan varat kaivokseen Aragonassa. Tulva tuhosi kaivoksen ja perhe menetti varansa. Antonietta ei kestänyt tietoa, vaan sairastui psyykkisesti. Oireisiin kuului puoli vuotta kestänyt halvaus ja mustasukkaisuus sekä viha miehensä tyttöoppilaita kohtaan. Hän myös jatkuvasti epäili, että hänet yritetään myrkyttää. Pirandello joutui hankkimaan lisätöitä toimeentulon varmistamiseksi ja hoitamaan iltaisin ja öisin sairasta vaimoaan. Vaikeasta elämäntilanteesta huolimatta hän sai kirjoitetuksi vuonna 1904 omaelämäkerrallisen romaanin "Il Fu Mattia Pascal" joka oli suurmenestys. Seuraava romaani "L´eclusa" ilmestyi 1908. Samana vuonna häneltä ilmestyi myös esseekokoelma "Arte e Scienza." Kokoelmaan kuului myös essee "L ´umorismo." Esseen vuoksi Pirandello äityi väittelyyn Benedetto Crocen kanssa. Väittelyn vuoksi miesten välit katkesivat vuosikausiksi.


title: Luigi Pirandello

text: Ehkä omien elämänkokemusten vuoksi Pirandellon tuotannossa ei ole koskaan onnellista rakkautta. "Matka"-novellin Adriana ja Cesaren rakkaus saa lyhyen täyttymyksensä vain kuoleman johdosta. Novellin "Seppele" tohtori Cima on ainoa koko Pirandellon tuotannossa, josta tulee onnellinen. Lisäksi hänen henkilöhahmonsa ovat jakautuneita kaksoispersoonallisuuksia ja hän kuvaa yleensäkin etevästi mielisairautta. Pirandellon tuotantoa välittää myös näkemys elämän absurdista sattumanvaraisuudesta jota vastaan hänen henkilönsä kapinoivat. Kapinointi on kuitenkin turhaa ja vaihtoehtoina ovat joko sairastuminen, itsemurha, unelmat tai alistuminen.


title: Luigi Pirandello

text: Kotiseutunsa Sisilian takapajuisuus ja taloudellinen kehittymättömyys oli Pirandellolle koko aikuisiän jatkuva huolen aihe. Hän vaati kehityksen ja hyvinvoinnin jakamista myös kotiseudulleen. Tästä huolimatta hän oli erittäin skeptinen kehitysuskoa julistaneen muotifilosofin Auguste Comten ajatuksille.


title: Luigi Pirandello

text: Vuonna 1909 Pirandello julkaisi ensimmäisen osan romaanistaan "I vecchi e I giovani", joka kertoo Sisilian sorretuista työläisistä. Samana vuonna alkoi myös yhteistyö arvostetun sanomalehden, "Corriere della Seran" kanssa. Nimimerkkinsä Paulo Post suojissa hän kirjoitti Italian tarvitsevan suuren kapteenin tulevaa sotaa ja nykyistä rauhaa varten. Tällaisen hän kuvitteli myöhemmin löytäneensä Mussolinissa. Kotielämässä tilanne huononi Antoniettan sairauden muuttuessa entistä pahemmaksi. Antonietta oli vainoharhainen ja reagoi usein väkivaltaisesti. Hän yritti murhata miehensä ja lapset jouduttiin lähettämään asumaan sukulaisten luokse. Vuonna 1919 Antonietta oli pakko lähettää mielisairaalaan, missä hän joutui viettämään loppuelämänsä. Pirandello uskoi ja toivoi loppuun asti, että puoliso palaisi terveenä kotiin.


title: Luigi Pirandello

text: Vuonna 1915 Pirandello tuomitsi ankarasti parhaillaan käynnissä olleen ensimmäisen maailmansodan. Se oli osa hänen epäluuloaan nykyaikaa ja teknologiaa kohtaan. Tuhoavan sodan taustalla olivat hänen mukaansa myös kapitalistisen ahneuden motiivit jotka hänen mukaansa ovat luoneet ihmisiä kitaansa ahmivia koneita. Kirjoituksen taustana on nähtävä Pirandellon huoli pojastaan Stefanosta, joka oli mennyt sotaan vapaaehtoisena ja joutunut Itävalta-Unkarin sotavangiksi.


title: Luigi Pirandello

text: Näytelmän "Kuusi roolia etsii tekijää" ensi-ilta vuonna 1917 aiheutti tyrmistystä ja yleisön keskuudessa käynnistyi nyrkkitappelu. Aiheen näytelmään hän sai omasta elämästään. Näytelmä edelsi absurdia ja eksistentialistista teatteria. Näyttämö on tyhjä ja näytelmä käsittelee minuuden ongelmaa. Ihminen on kriittinen olento ja vastuussa itsestään. Näyttelijät analysoivat rooliaan ja väittelivät ohjaajan kanssa sanoen tietävänsä paljon paremmin miten kuuluisi näytellä. Yleisön joukkoon oli sijoitettu näyttelijöitä jotka lisäsivät yleisön hämmentyneisyyttä.


title: Luigi Pirandello

text: Italian parlamenttiin pettynyt Pirandello kirjoitti siitä vuonna 1918 groteskin satiirin. Siinä hän esittää parlamentaarikot moraalittomina opportunisteina joilta puuttuu kaikki kyky tehdä päätöksiä. Hän piti parlamentaarikkoja orankeina ja simpansseina, jotka matkivat toisiaan. Lopuksi hän toteaa kyvyttömän parlamentin johtavan ihmiset kaipaamaan maalle päättäväistä ja autoritääristä johtajaa.


title: Luigi Pirandello

text: Pirandello oli uskonnollinen, mutta antiklerikaari. Hän piti elämää mysteerinä. Hän uskoi Jumalaan, mutta ei sellaiseen joka on kaukana taivaassa. Jumala oli hänelle Henki, joka asuu meissä ihmisissä. Hän uskoikin näkevänsä ympärillään Hengen luomuksia, ei materiaa. Uskonnollinen tunne oli hänelle elämän laki, missä mielessä hän muistutti venäläisiä kirjailijoita Tolstoita ja Dostojevskiä. Hänen uskonsa oli dogmeista piittaamatonta uskoa elämään ja ihmisyyteen. Tekopyhille papeille Pirandello oli novelleissaan armoton ja hän kritisoi ronskisti myös hautajaisia. Avioliitto ja perhe estävät hänen mukaansa ihmistä toteuttamasta todellista luonnettaan. Silti monet hänen novelleistaan ovat tematiikaltaan kristillisiä ja puolustavat maan hiljaisia ja alistettuja. Aikansa tieteisoptimismiin hän suhtautui skeptisesti. Hänen mukaansa nykyaikainen filosofia ja tiede vaativat elämän mysteeristä luopumista.


title: Luigi Pirandello

text: Italian fasistidiktaattorin, Benito Mussolinin politiikka oli Pirandellosta väline jähmettyneen todellisuuden murskaamiseen. Mussolini puolestaan kehui Pirandellon tehneen aina fasistista teatteria. Kun sosialistiministeri Matteotti murhattiin vuonna 1924, Pirandello ilmaisi sille tukensa liittymällä fasistipuolueeseen. Fasistipuolueessa oli tosin henkilöitä, jotka olivat sitä mieltä, että Pirandello ei olisi sopiva henkilö puolueen jäseneksi. Fasismin vastustajia hän hämmensi antamallaan lehtihaastattelulla, jossa vaati kansanedustajakamarin lakkauttamista ja sen korvaamista teknisistä asiantuntijoista ja virkamiehistä koostuvalla neuvostolla. Lisäksi lehdistöä pitäisi sensuroida ja politiikka puhdistettava turhasta puheesta. Jouduttuaan vastalauseiden kohteeksi Pirandello pyörsi puheitaan ja sanoi halunneensa estää turhan vihan lietsonnan.


title: Luigi Pirandello

text: Pirandello matkusti vuonna 1924 Yhdysvaltoihin esitelmöimään. Esitelmissään hän kumosi toistuvasti yhdysvaltalaisen yleisön mielipiteitä Mussolinista. Hänen mielestään Mussolini ja fasismi vei Italian työläiset kansallisen ja yhteiskunnallisen kehityksen tielle. Vierailu Yhdysvaltoihin ei saanut jo entisestään omaan aikaansa skeptisesti suhtautunutta kirjailijaa vakuuttuneeksi modernisaation siunauksista. Hänen mukaansa automatisaatio on työntänyt ihmiset syrjään ja tehnyt ihmisistä kollektiivisen mentaliteetin orjia.


title: Luigi Pirandello

text: Fasismin ideologia ei kuitenkaan lopulta sopinut Pirandellolle. Hän oli siihen aivan liian yksilökeskeinen. Hänen kuvaamansa tragediat ovat aina yksilön tragedioita. Hän oli vakuuttunut ajatuksestaan, että myös kollektiiviset kapinat ovat yksilön murhenäytelmän peittely-yrityksiä, Hän alkoi olla jatkuvissa riidoissa fasistipuolueen johdon kanssa ja vuonna 1927 hän repi fasistipuolueen jäsenkirjan hämmentyneen puoluesihteerin edessä. Tämän jälkeen fasistisen Italian salainen poliisi OVRA valvoi Pirandelloa tämän kuolemaan saakka.


title: Luigi Pirandello

text: Vuonna 1929 Pirandello nimitettiin Italian akatemian jäseneksi. Kafkamaisessa, vuonna 1934 ilmestyneessä novellissaan "C`é qualcuno chi ride (Tuolla on joku joka nauraa)" hän kritisoi totalitarismia ja Italian akatemiaa. Nobelin kirjallisuuden palkinto hänelle myönnettiin vuonna 1934.


title: Luigi Pirandello

text: Elämänsä viimeiset parikymmentä vuotta Pirandello vietti matkustellen ympäri Eurooppaa ja viettäen aikaa myös Amerikassa. Amerikkaa hän käsitteli muutamassa novellissaan. Matkoillaan hän poti valtavaa koti-ikävää ja kirjoitteli sitä käsitteleviä kirjeitä lapsilleen. Hänen elämänpiirinsä oli kapeutunut käsittäen lähinnä lapset ja näyttelijätär Marta Abban. Pirandellolla oli Marta Abbaan pitkä, luultavasti täysin platoninen suhde. Martan ja Stefano poikansa kanssa hän perusti vuonna 1925 Teatro d´Arte di Roman.


title: Luigi Pirandello

text: ”Niin on jos siltä näyttää” on Pirandellon näytelmän nimi, jota esimerkiksi Urho Kekkonen siteerasi.